Desiree PTSD feedback\n“Jeg har det nærmest ufattelig meget bedre, ja bedre end jeg har haft i mange måneder, måske år.. har sovet dybt og godt om natten, vågner med energi, en blød og god følelse i kroppen og strækker mig uden at tænke over det – er afspændt). Føler mig glad og let til mode – uden først at skulle lave en masse øvelser, for at bygge det op. Når jeg cykler eller går, er det nu let og ubesværet og jeg kan nyde det, nyde kroppens naturlige bevægelser. Jeg har flere gange stillet ind på de billeder jeg fremkaldte i sessionen, stadig ingen udslag. Jeg har testet det på andre ting jeg har været ret ked af på det seneste, heller ingen udslag. Det er simpelthen så dejligt.! Ikke mere hovedpine heller. PS PS stabil kropsligt og mentalt, og ingen humørsvingninger eller hypersensitivity.” Jeg har lige skrevet til hende i dag den 3. januar for at spørge om det stadig virker. Hun skriver: “Om det virker?!! Fantastisk. Jeg har været rolig og ubesværet til stede i krop og hjerte siden min Havening experience.. fået min fulde sanseoplevelse og smagssans tilbage, og min evne til at meditere og forblive groundet uanset hvad der sker. Jeg har endda kunnet se film med det jeg forstod som triggers – høre om nyligt dødsfald og om menneskers barske livsberetninger fra min ro og med åbent hjerte og sind (hvor jeg tidligere skulle arbejde en del med praksisser for at være sikker) Jeg var til Nytårsfest i Tinkuy – med 40 mennesker, dvs meget energi på lyd OG ude på gaden / Tinkuy’s dørtærskel i et kvarters tid og se fyrværkeri. Har kun prøvet det een gang før i næsten tyve år. Ydermere blev der påsat ild til en bil i Struenseegade, som vi så brænde UDEN angst og uden andet end almindelig “concern”. En venindes bil stod to pladser væk og hun løb ud og flyttede den… Bagefter var hun ret rystet, jeg var helt rolig og groundet, så jeg kunne give hende akut healing på stedet.. Midt i fest og musik. Det her når uanede højder!!!”\nVil du også have hjælp så kontakt mig her\nStress visket væk\nJeg var meget stresset og frustreret over bla barnløshed og arbejdsgiver.\nJeg havde meget vrede i min krop. Det gjorde mig ofte ked af det og/eller vred.\nJeg fik bearbejdet alt det jeg kom for og fik min livsglæde tilbage og kort tid efter blev jeg gravid og mor til en skøn datter.\nJeg har det godt og ved hvordan jeg kan hjælpe mig selv i svære/ubehagelige situationer.\nRegine er fantastisk, et smukt og sødt menneske, som med sin blide væremåde, formår at skabe et trygt miljø for terapi.\nJeg oplevede at min stress forsvandt. Det var som om et stort viskelæder, viskede alt mit ubehag væk, – en fantastisk følelse.\nDa jeg havde så stor gavn af behandlingen, har jeg anbefalet den til mange andre.\nP.S. Tora har nu 2 skønne børn. ❤\nJeg gav slip på selvhadet og fandt mit indre lys.\nDet var med tungt hjerte og et alt overskyggende selvhad at jeg mødtes til første konsultation hos Regine.\nEfter kort tid begyndte Regine at banke på nogle forskellige punkter rundt omkring på min krop… så kom tårene, en blev til flere og flere blev til en mindre flodbølge. Jeg tror det er første gang jeg nogensinde har tilladt mig selv at give slip, uden at skulle undskylde for det!\nJeg opsøgte Regine fordi mit forhold til mig selv var basseret på had, bebrejdelse og angst.\nJeg var så paranoid og bange, at det var ødelæggende for mine sociale relationer, for mig selv og hæmmede min kreativitet og lysten til at leve.\nAllerede kort inde i konsultationen følte jeg mig mere lettet og kunne skimte et lille lys i alt det mørke der omsluttede mig…\nDet smukkeste og mest fantastiske var dog, at lyset ikke kom udefra, men dybt indefra!!! Jeg indså at jeg i mig selv og det væsen jeg er…er et lys!!! Det var så overvældende, ubeskriveligt… som at gense en elsket efter års adskillelse…\nDe negative følelser kom dog lidt igen i den uge jeg ventede på at se Regine anden gang.\nDagen kom og det gjorde håbet også!\nVi arbejdede denne gang med skyldfølelse over at føle mig utilstrækkelig, og igen skimtede jeg lyset som denne gang blev stærkere og større.\nDette arbejdede vi med et par gange.\nSidste konsultation Hos Regine var den hårdeste og enormt smertefuld…men samtidig lettende.\nDet var mit selvhad!!!\nJeg gav slip på mit skjold, på de paranoide følelser, skylden, og hadet til mig selv!!!\nSiden da, er det lille lys der første gang syntes så svagt, vokset sig større og større, nu er jeg et stort bål, som kan holde mig og alle de smukke mennesker jeg omgiver mig med, varme.\nTil andre der overvejer TFT, gør det!!! Du vil indse, at du er en ildsjæl, og dit indre bål brænder ikke ud, så længe du putter brændsof på, din selvaccept er DIT brændstof!!! Elsk dig selv, og bålet brænder evigt!!!\nKitt 21 år.\nJeg slap af med sukkerafhængighed\nSuper tilfredshed med TFT-sessioner.\nPå 5 sessioner har jeg opnået at give slip på en sukkerafhængighed (kager, chokolade), som havde påvirket hele mit liv meget negativt i mange, mange år.\nUdover det fantastiske i ikke mere at være styret af sukkertrangen, har jeg tabt 4,5 kg på 5 uger.\nJeg arbejdede også med en “gammel” social fobi, og oplevede at gå til et socialt arrangement med fremmede mennesker, og have det så afslappet med mig selv og relationerne til de andre.\nJeg var “mig selv” uden tidligere negative begrænsninger.\nEn anden ting har været arbejdet med personlig grænsesætning. Jeg stod op for mig selv i nogle situationer, som før oplevedes meget svære, men efter TFT var det nemt.\nDet har været nogle MEGET udbyttelsesrige sessioner, hvor rigtig mange ting er faldet på plads…vigtige ting.\nHvilket har betydet en kvalitativ meget mere tilfredsstillende hverdag.\nMere energi, glæde, ro, handlekraft og positivt livssyn.\nVictoria 44 år.\nJeg fik banket mit blodtryk ned\n” – Det kan da ikke lade sig gøre…? “\nJeg har igennem længere tid haft tendens til for højt blodtryk, men har kunnet holde det nede ved hjælp af motion, vejrtrækningsøvelser, mental afslapning og bladselleri.\nMen omkring juletid, hvor jeg havde meget travlt, gik det helt galt.\nMit blodtryk var oppe på 180/100 så jeg gik til lægen og fik det målt.\nDet var stadig lige højt og jeg fik blodtryksnedsættende medicin.\nJeg vil helst undgå medicin og turde ikke tage det foreskrevne pga. at der af alvorlige bivirkninger i 1 – 10 ud af 100 tilfælde forekommer bl.a. blodprop i hjertet, hjerterytmeforstyrrelser ol.\nJeg vågede alligevel at tage ½ pille om morgenen i håb om en bedring, men det fik jeg ikke.\nI løbet af dagen målte jeg mit blodtryk flere gange og hver gang var det for højt, og jeg var til sidst ved at gå helt i panik over ikke at kunne kontrollere situationen. Jeg havde prøvet alt det jeg plejer, motion, vejrtrækning osv.. Intet hjalp.\nSidst på eftermiddagen var det faldet lidt, men det var stadig for højt 150/100, så jeg besluttede at ringe til Regine.\nHun guidede mig over telefonen i hvor og hvordan jeg skulle banke, og jeg kunne mærke at jeg fik det bedre. Det tog ca. 15 min.\nEfter samtalen da jeg målte blodtrykket igen var det 110/80.\nJeg var målløs. Det kan da ikke være rigtigt, tænkte jeg og målte det igen. Det lå stadig på 110/80.\nJeg forstår stadig ikke hvordan det kunne lade sig gøre, men sådan var det altså, for tallene taler jo for sig selv.\nNu kontrollerer jeg blodtrykket jævnligt – det går lidt op og ned men er ikke alarmerende – og jeg har heller ikke banket siden og jeg har heller ikke taget medicin.\nVenlig hilsen Gitte 56 år\nFølte sig fastlåst i livet og familien\nJeg havde brug for at lufte nogle af mine indre besværligheder.\nJeg var gået lidt i stå og kunne ikke finde retning. Følte mig klemt og trængte til én som ville lytte og være tilstede med mig. Havde det vanskeligt med nogle i familien som jeg ikke kunne komme i kontakt med.\nDet er naturligvis anstrengende når man ikke føler sig mødt og ikke ved hvad man kan gøre ved det.\nDet bevirkede at jeg følte mig tungsindig og savnede udsyn.\nBesøgene hos Regine var meget givende for mig.\nRegine var som en mor for mig og jeg følte mig totalt tryg ved hende. Bare det var særligt velgørende.\nHun er rummelig og omsorgsfuld og det var lige det jeg havde behov for. I den atmosfære løsner meget sig og der dukker håb og mod op.\nJeg har det meget bedre nu og er fuldt optaget af mange ting. Der er stadig forhold som kan blive forbedret, men sådan er livet, der vil altid være opgaver til os og det er fint nok. Jeg føler mig meget bedre i stand til at klare ærterne nu.\nRegine er hjertevarm, rummelig og har tålmodighed og hun er i stand til at skabe et trygt og varmt rum som altid er enormt betydningsfuldt. Det har jeg været meget taknemlig for.\nJeg vil helt sikkert anbefale Regine til andre\nMin mand har fået en kone – mig – tilbage, som jeg var engang. Glad og positiv og uden angst\nMidt i december 2004 ringede min datter til dig, fordi hun havde set, hvor dårligt, jeg havde det – hun talte med dig, og aftalte, at jeg skulle ringe til dig – det gjorde jeg, på en dag, hvor jeg lige havde haft et panik-angstanfald og iøvrigt havde mindst to af dem om dagen – det var slemt.\nDen dag, jeg ringede til dig, havde jeg tænkt, at det var meget bedre, om jeg slet ikke mere var til i denne Verden. Jeg havde været på arbejde, jeg kører jo med Poul-Erik hver morgen i denne mørke tid, da jeg er bange for at skvatte på/med min cykel – jeg har jo en meget dårlig ryg og er opereret to gange, den ene gang p.g.a en diskusprolaps, den anden gang p.g.a. ødelagte nervebaner i venstre ben, og så har jeg samtidig fået at vide, at jeg er slidt op eller ned, der er ikke mere brusk i min rygsøjle. Jeg vil for altid have smerter, og det kan man leve med, men af og til, når man arbejder, får man lidt for mange smerter, og det har udløst mine panik-angstanfald, siger min læge.\nFørste gang, vidste jeg ikke, hvad der skete med mig, jeg skulle vande mine planter, inden vi skulle besøge min fars gamle kusine i Odense, og da jeg skulle vande, blev der vendt op og ned i mit hovede, jeg fik arme, der summede, og hele min krop gjorde underligt, mit hjerte hamrede, jeg følte, at nu “dør jeg”.\nVi tog til Odense, men jeg havde ikke en god week-end, og det var jeg meget ked af, da det så også var den første gang, jeg skulle møde min fars kusine – jeg har jo ikke ret meget familie. Hele den week-end var jeg bange for at skulle få et “anfald” igen, jeg var jo sikker på, at mit hjerte ikke var godt.\nSamme sommer tog vi til Bulgarien, Poul-Erik og jeg, og vi var der i tre dage, og så blev jeg indlagt på et hospital,fordi jeg havde det meget dårligt. Jeg fik en indsprøjte for at få mit blodtryk ned, og så fik jeg at vide, at jeg burde opsøge en læge, når jeg kom hjem. Jeg kan ikke huske ret meget fra den ferie, som varede 14 dage – jeg kan huske, at Poul-Erik har holdt meget om mig, fordi jeg hele tiden var så bange, når jeg skulle sove, holdt han om mig og sagde en masse søde ord. Jeg kæmpede jo en sej kamp for at være på “dupperne”, og jeg blev hele tiden dårlig og var bange – bange, nej, det er ikke ordet, jeg var rædselsslagen for at falde om at dø. Jeg elsker så at flyve, og da jeg var allermest dårlig i Bugarien, lovede Poul-Erik mig, at hvis jeg døde dernede, ville han få piloten til at “lette to gange” – jeg kunne faktisk ikke engang grine – selv om jeg syntes, det var sjovt. Det var jo lige en vits, jeg normalt ville grine af, og mine tanker har så været, at jeg håber fandme, at han ville gøre alvor af det. !!!\nVi kom hjem, på vej hjem i flyet, syntes jeg pludselig, at jeg havde hævede ben, og i det hele taget så jeg forkert ud – jeg fik et anfald i flyet, ja, selvfølgelig gjorde jeg da det.\nDa vi kom hjem kontaktede jeg en læge, og jeg har så forresten et højt blodtryk, men ikke så højt, at man umiddelbart vil gøre noget ved det med medicin.\nI september tog vi til “mit” sted på Falster, hvor min gamle veninde har et sommerhus, som jeg ofte har lånt sammen med min svigerfar og P.E., og hvor jeg bare har elsket at være. Vi havde masser af proviant med, men skulle lige i Netto for at købe det sidste, og så kan jeg næsten ikke huske mere – jeg kan huske, jeg sagde til P.E.: “Jeg bliver dårlig”, og så kan jeg huske, at jeg lå på en seng på Nykøbing Falster Sygehus, hvor jeg blev hjertetestet. Jeg fik at vide, at det så ud om, at jeg havde haft en blodprop i hjertet, og næste dag fik jeg at vide, at det havde jeg ikke, og så fik jeg anfald – mange gange om dagen, jeg var på hospitalet to dage\nDa jeg kom hjem, forlangte jeg en undersøgelse hos min læge, og jeg fik en R-test, hvor jeg havde hjertemåling døgnet rundt i en hel uge – der var intet galt med mit hjerte. At få det at vide, hjalp mig i en lang periode, og så begyndte mine anfald igen – jeg stod med et barn på mit arbejde – et barn, der skulle have et camera, som jeg lige pludselig ikke kunne holde, fordi mine arme blev for tunge – ja, alle med anfald ved jo, hvordan jeg havde det. Ungen opdagede det aldrig, men jeg blev sgu bange, fordi jeg ikke kunne sige noget – jeg havde ingen stemme.\nSådan er det kørt op og ned, jeg har ikke haft et godt sekund i mit liv i mange, mange måneder, og da Sigrid ringede til dig og aftalte at jeg ville kontakte dig, så tænkte jeg, at uanset hvad, så kan det da ikke skade. Det er næsten to måneder siden, og jeg har ikke haft et anfald siden, jeg var hos dig første gang. Jeg kan huske, hvor jeg tudede, og du næsten provokerede mig til at få et anfald – det kunne jeg ikke klare, og jeg fik det så heller ikke.\nDen første gang, jeg besøgte dig, blev jeg kørt til din adresse af Poul-Erik, og jeg skulle selv hjem med toget, jeg kunne jo også tage en taxa, for et tog er en meget farlig ting for mig. Jeg kan sådan set ikke tage et tog uden at blive dårlig, men jeg gjorde det den dag, jeg havde været hos dig første gang. Bagefter gik jeg i Ballerup Centret og købte en gave. Det var STORT.\nMeget er sket siden – at vågne om morgenen uden at tænke på som det første, “at nu får jeg nok snart et anfald” – ja, det er da lykken. Min lektion 4 snakkede vi bare, jeg ved ikke, om det er normalt, men jeg havde så meget brug for at fortælle, hvad der var sket i mit liv. Lektion 5 – det kan jeg ikke forklare – når jeg banker, og det gør jeg hver dag, jeg kan høre din stemme sige: “Jeg får et angstanfald”, samtidig med, at jeg bruger mit eget mantra.Jeg kan sørme høre din stemme, selv om jeg bruger afspænding med musik fra Origa.\nJeg BANKER hver dag, mindst 5 gange om dagen, det er blevet noget, jeg bare skal, og jeg har så oplevet at stå i Bauhaus, hvor Poul-Erik sagde til mig, at han lige ville gå op i den “interessante afdeling” med boremaskiner osv., jeg blev ikke dårlig, men jeg kunne mærke, at det ville jeg snart blive – jeg stod midt i butikken og BANKEDE og sagde mit mantra – ja, folk gloede, jeg var ligeglad, jeg blev ikke dårlig, og så havde de andre kunder da noget at snakke om til aftenkaffen, ikke ??\nMin dejlige Poul-Erik troede ikke på, at det her ville lykkes, (Nu spilder du bare penge igen, ,sagde han, men han troede lidt mere på det, fordi Ssigrid også var involveret) og han har bare fået en kone, mig, tilbage, som jeg var engang, glad og positiv og uden angst, det må da også være forfærdeligt at være mand til en kone som mig, der pludselig falder om, han har i hvert fald sagt, at han har været meget bange – jeg ved godt, at jeg igen kan risikere at få angst, men måske, jeg er bedre til at håndtere det, og du har jo lovet mig, at jeg til enhver tid kan kontakte dig og få en time hos dig. Jeg føler jo nærmest, at vi er blevet venner på den korte tid, vi har kendt hinanden. Ja, og jeg kan gå i Føtex, jeg kan købe tøj og dejlige ting og sager – Poul-Erik´s yndlingsbemærkning var i gamle dage: “Bare du kunne gå i butikker og handle igen”, og nu siger han: “Bare du kunne lade være med at gå i Føtex og handle og gå i butikker”, og så griner han.\nAt stå ved et tøjstativ i Føtex og få et angstanfald, – jeg behøver vist ikke at beskrive det.\nJeg har fået det bedre, og så er jeg i gang med at læse en bog, der hedder “Undskyld, dit liv venter på dig”, og den skulle jo bare enhver af os læse.\nKærlig hilsen fra Birte.\nHjulpet af med flere års smerte\nJeg troede ikke det ville hjælpe! (uddrag af brev)\nJeg har tidligere prøvet bl.a. psykolog, afspænding, fysioterapi og rosenmetoden, og troede ikke rigtig på at Regine kunne hjælpe mig. Jeg havde psykisk rigtigt dårligt, spændinger i nakke, skuldre og i højre side af kæben gennem fire år.\nRegine satte sig overfor mig, kiggede på mig, og vi gik stille og roligt i gang. Jeg nåede lige at få sagt ”Jeg bliver hurtigt ked af det” og så græd jeg bare og kunne ”næsten” ikke stoppe igen. Regine tog min hånd og begyndte banke forskellige steder på min krop. Jeg kunne mærke at jeg faldt ”til ro” og begyndte at slappe af. Efter ca. 1 time havde jeg det meget bedre. Mine spændinger i nakken og skulderen var så godt som væk – men desværre ikke helt i min kæbe. Jeg synes at det var et helt mirakel. Vi aftalte, at jeg vi skulle ringes ved tre dage senere.\nTre dage senere var mine spændinger i kæben endnu ikke gået væk, og Regine gav mig nogle ”øvelser” og vi aftalte en ny tid. Dagen kom, smerterne var næsten væk, og efter 1½ times behandling sagde Regine til mig, at jeg var færdig i behandlingen. Jeg er kommet langt. Det er et mirakel efter så mange år i et helvede. Jeg giver Regine mine bedste anbefalinger.\nJoan Olsen, Hvidovre\nBehandling via Tankefelt Terapi\nDet der gjorde jeg kom til Regine i første omgang var angst.\nDet påvirkede for det første min dagligdag sådan så jeg nu kan være fri og fx. tage til København og besøge mine veninder, gå i byen, finde mig et arbejde, være alene, køre bil og i det hele taget ikke gå rundt og være bange for at blive angst.\nI forhold til mit selvværd er jeg blevet mere bevidst om at jeg er okay som jeg er, og at de følelser jeg har er okay.\nVed at bruge tankefeltterapien kan jeg acceptere de udfordringer/svære følelser der dukker op.\nJa, jeg fik også behandlet fødsels-traume og barndoms-traumer.\nDerudover fik jeg vendt mange tanker og følelser.\nEn ny ting jeg er blevet bevidst om er det her med at være helt ærlig, og tale fra hjertet, i stedet for at pakke det ind fordi jeg er bange for at såre mine medmennesker.\nDerudover lægger der det i det at jeg er bange for at det jeg føler/mener ikke er okay. Så det har vi vendt en del gange, egentlig er det snakken om selvværd; at jeg er okay med alt hvad jeg er.\nMit liv lige nu, er uden angst og opstår det en sjælden gang imellem så bruger jeg øvelserne fra tankefeltterapien.\nJeg er som tidligere beskrevet mere fri, da angsten begrænsede mig i en del.\nMit selvværd, altså hvor meget jeg føler at jeg er god nok, uden at skulle gøre eller være noget. Hvor meget jeg elsker mig selv: Det er stadig svært for mig at indse og føle at jeg er god nok lige nu og her og med alt hvad der nu end er. Men jeg kan bruge mine øvelser fra terapien, når jeg står overfor noget hvor det er svært at acceptere og elske mig selv – fordi det netop handler om det.\nJeg vil til slut sige at det for mig har været en utrolig stor hjælp, tænk der gik en uge til to så havde jeg faktisk ikke rigtig angst længere!\nJeg tror på at meget lidelse kan gå i ro ved at acceptere det sted i livet man står og de følelser man nu end har, og der er tankefeltterapien altså rigtig god.\nRegine er rummelig, hjertevarm, ærlig og fra første gang jeg mødte Regine, følte jeg mig i trygge hænder. Alt var tilladt at sige, og intet blev fordømt.\nJeg blev mødt i øjenhøjde, og med kærlighed.\nJeg vil anbefale Regine til andre\nProblemer med forhold, selvværd og tankemylder\nJeg havde flere udfordringer:\n– Mit forhold til min ekskæreste.\n– Mit forhold til min mor.\n– Mit eget selvværd.\n– Min uddannelse.\nTil tider kan jeg finde mig selv meget rodløs og energiforladt.\nHar meget tankemylder, som gør at jeg flygter fra mig selv. Tankemylder har gjort at jeg har brugt så meget energi på ting som ikke har med mig at gøre.\nDet er blevet tydeligt for mig i dag.\nMit liv har helt klart ændret sig, jeg er dog stadig i begyndelsen af ændringen.\nJeg kan mærke meget mere glæde og varme i og omkring mig end tidligere. Jeg har fået en indsigt i mig selv, som giver en forståelse af mig og mine mønstre.\nMit selvværd er også blevet betydeligt bedre, stadig er der en del arbejde med dette.\nRegine er utrolig varm. Knivskarp, kærlig og rummelig. Jeg har mødt flere terapeuter gennem mit liv.\nAt møde Regine gør en helt ny væsentlig forskel som jeg ikke tidligere har mærket hos andre.\nBliver altid mødt af varme, venlighed og kærlig omsorg for mig og min sjæl.\nDet er tydelig at mærke Regines erfaring og store viden omkring at arbejde med mennesker.\nJeg har i mange år haft et skjold oppe for at passe på mig selv.\nDet er altid lykkes Regine at komme bag, men på en måde hvor jeg altid føler at der bliver passet på mig og min sjæl, ikke mindst med stor respekt til mig.\nJeg vil til hver en tid anbefale Regine til andre.\nJeg takker mange gange for den udvikling du har sat i gang med dine behandlinger af mig.\nDer skete nogen ting efter den første behandling, men mandagen efter 2. behandling skal jeg love for, at der blev åbnet op for tingene.\nFra mandag formiddag og indtil sidst på eftermiddagen kørte der en tornado af følelser, voldsom vrede samt tanker igennem mig. Kl. 17 gik jeg i seng – vågnede kl. 22 fik noget at spise, derefter som jeg igen til næste formiddag.\nJeg fik slet ikke styr på hvad det var for ting der passerede, men det lettede. Efterfølgende har jeg iflg.. familien arbejdet meget i søvne med tingene og har det langt bedre nu.\nEr blevet mere kontant og har en helt anden ro og glæde i mig.\nVenlig hilsen Buller 52 år\nKirsten fik troen på sig selv tilbage\nHvad var Årsagen til at du henvendte dig til mig, Kirsten?\nJeg henvendte mig til dig – på anbefaling fra en af dine tidligere klienter.\nJeg var interesseret i at, få mere overskud i hverdagen, for at blive mere social og for at, få mere ud af fritiden.\nJa – jeg har været syg af stress i en del år, haft depression og er stadig medicineret og i den forbindelse har jeg også taget meget på og det havde jeg også virkelig svært ved at acceptere .\nJeg var indstillet på, at der var nogle ting fra barndommen mm., som skulle bearbejdes for at få frigivet noget energi.\nSom kvinde er det en selvfølge, at vi tager os af andre, før vi tænker på os selv, det ønskede jeg også at ændre på, nu hvor min datter er voksen og klarer sig selv.\nHvad har du fået ud af de behandlinger du har fået her?\nJeg føler nu, at jeg har fået mere energi i hverdagen, blevet mere interesseret i at foretage mig noget med familie og venner.\nJeg har lært at acceptere mig selv, som jeg er, både psykisk og fysisk .\nJeg har deltaget i en fest på mit job, hvor jeg normalt sagde definitivt NEJ, har jeg nu set frem til festen og havde en skøn aften med kollegaerne.\nJeg har lært at sige fra og kun deltage i de ting, som jeg har lyst til og føler er godt for mig.\nHvad med dit forhold til familie og venner?\nMit forhold til min mor har jeg accepteret at, jeg ikke kan ændre på men nu har jeg det godt med hende og siger fra med det samme, hvis der opstår problemer.\nMin datter har jeg altid haft et godt forhold til, men i den periode hvor jeg har haft det rigtigt dårligt, har vi til tider talt forbi hinanden og jeg har misforstået meget af det, hun har forsøgt at gøre, for at hjælpe mig med at komme videre.\nNu føler jeg at, vi har et let og naturligt forhold til hinanden, ligesom i de gode gamle dage, hvilket hun og flere af mine venner har sagt til mig.\nDet sociale liv er også blevet betydeligt bedre. Går tit i teatret mm.\nSkal du med til Julefrokosten?\nJa det skal jeg og jeg skal gi´ den mega gas, – ligesom jeg gjorde til sommerfesten .\nEr der andet du gerne vil sige til andre som læser det her?\nJa . Hvis du har det dårligt, så går noget ved det, tro på dig selv og prøv alternative ting.\nDepression afhjulpet med TFT og Coaching\nJeg opsøgte Regine, fordi jeg havde hørt om Tankefelt Terapi fra en kollega, som var hjulpet igennem en depression ved hjælp af TFT. Da jeg netop selv sad fast i en depression i efteråret 2005, tænkte jeg: Det må bare prøves! Mit livssyn på daværende tidspunkt var temmelig sort – bare at stå op om morgenen var en kamp! Jeg brugte enorme kræfter på at komme igennem en dag – og hver aften tænkte jeg: Så overlevede jeg da endnu en dag! Mere handlede mit liv ikke om – bare at overleve.\nIgennem TFT fandt jeg ud af, at depressionen var et udtryk for mange års fornægtelser og forsømmelser overfor mig selv. Det var jeg nok klar over i forvejen, men Regine og TFT hjalp mig til at indse det og få sat ord og følelser på. Der blev bestemt også ‘banket’ et par traumer af vejen – traumer, jeg har kæmpet med i mange mange år. At få sat ord, tårer og følelser på disse ting gjorde underværker! Det var som at få sådanne hovsa-oplevelser: Nå, det er derfor jeg gør sådan… Det er derfor jeg reagerer sådan…\nRegine er utrolig behagelig at tale med. Jeg følte mig hurtigt i sikre hænder og behøvede ikke lang tid til at føle tryghed og åbenhed i hendes lille hyggelige hytte i haven! Jeg kom hos Regine fem gange – og i dag ville jeg ikke have været foruden! Mine seancer hos hende, lærte mig mange ting om mig selv og mine omgivelser. F.eks.: I stedet for at gøre, hvad alle andre forventer, så stil dig selv spørgsmålet: Hvad har du selv lyst til lige nu?\nDét kommer du langt med!\nCharlotte B. 37 år.\nJeg synes at jeg vil fortælle, at jeg har haft stor glæde af tankefelttereapien, fundet klarhed og kommet af med min kolosale sorg, som i mange år har tynget mig. tak for det.\nJeg kan kun anbefale andre der føler sig utilpasse eller stresset og har svært ved at få deres dagligdag til at fungere, at give dem selv den oplevelse og velvære tankefeltterapien kan give.\nRegine kan med sin store indsigt og varme, give dig den bedste behandling……\nEn stor kærlig hilsen og et varmt knus fra Sofia Jensen 51 år\nMental coaching og smertebehandling\nJeg gik der fra med nogle simple og effektive værktøjer som jeg selv kan udføre.\nEfter et trafikuheld i 1993, har jeg siden da i perioder haft smerter i benet efter uheldet. Jeg har prøvet mange forskellige ting i tidens løb, med blandede resultater, her i blandt også medicinsk behandling.\nJeg besluttede at afprøve Regines terapiform, efter jeg havde mødt hende og haft en interessant og personlig dialog. Selve behandlingen var forbløffende behagelig, og ikke nok med at hun fik afhjulpet mig med mine smerter, så kunne jeg også gå derfra med nogle effektive og simple værktøjer, i form af øvelser & teknikker som var tilpasset til mit tilfælde, og som jeg ydermere selv kunne udføre.\nJeg fik samtidig fjernet en nålefobi, som jeg har haft siden jeg var teenager.\nEt par gange har jeg ydermere haft lange samtaler med Regine omkring mit liv, mine mål og specielt min personlige udvikling. Her har hun hver gang formået meget hurtigt at give mig den mentale og psykiske sparring som jeg har ønsket, og bagefter har jeg kunnet bruge oplevelsen konstruktivt til min fortsatte personlige udvikling.\nTak for gode råd og støtte\nJan – 40 år.\nJeg gik ned med flaget på grund af stress\nNu har jeg lært at sige fra….\nFørst i det nye år, læser jeg i Ude og Hjemme om en pige der var blevet hjulpet med Tankefelt Terapi. Jeg ringede dagen efter til Regine, og fik en hurtig tid. Efter første behandling kunne jeg mærke en væsentlig ændring, det var pludselig ikke sort det hele, nu var noget af det også blevet hvidt.\nEfter 3 behandlinger, var jeg så uheldig at miste min far, og der gik Regine også ind og hjalp mig.\nJeg kan kun anbefale Tankefelt Terapi, det er en stor hjælp. Nu har jeg lært nogle teknikker og lært at lytte til mig selv, og min krop.\nJeg har værktøjerne til at hjælpe mig selv videre, og selvom rejsen er lang, er jeg optimistisk.Tusind tak\nÅndedrætsterapi hjalp på depression og gav overskud til nye veje\nJeg ved selvfølgelig ikke hvad der sker i fremtiden, men takket være Regines hjælp har jeg fået nogle redskaber til at håndtere den depression, jeg har gået med siden jeg var 13 år. Som voksen har jeg søgt lægehjælp for det, og fik en periode antidepressiv medicin, lykkepiller, som det kaldes. Selvom medicinen giver en form for overskud og gå-på-mod, så fjerner det ikke årsagen. Det dulmer symptomerne. Derfor trappede jeg på et tidspunkt ud af medicinen, men på grund af problemer på mit job, blev jeg nødt til at begynde med medicinen igen.Jeg synes ikke det er holdbart i længden, så jeg søgte på internettet efter nogle alternative muligheder. Via mandala.dk læste jeg om rebirthing, som jeg kender lidt fra meditation, og så opsøgte jeg Regine. Vi havde straks en god dialog, og jeg havde fuld tillid til hende. Åndedrætsterapien og samtaler med Regine hjalp, og det blev klart for mig, at mit job var medvirkende til, at jeg havde det dårligt. Jeg blev klar over, at jeg aldrig for alvor har gjort det, jeg egentlig ville, nemlig at arbejde med børn og unge. Derfor har jeg sagt mit job op, og er ved at uddanne mig til Rudolf Steiner lærer. Jeg føler, at jeg er havnet på rette hylde. Jeg har taget et valg, som et eller andet sted også er noget Regine har skubbet til og støttet mig i at tage. Vores samtaler handlede meget om, hvad det egentlig var jeg gerne ville inderst inde.\nJeg har været i behandlingsforløb hos Regine i en periode på ca. 5 måneder, og sidste gang var i foråret 2003. Jeg er nu trappet halvvejs ned i min antidepressive medicin, nedtrapningen skal gå meget langsomt og gradvist, og planen er, at jeg skal helt ud af det. Regines rebirthing har været effektivt og givet en klar forbedring. Jeg har fået nogle gode redskaber, som jeg selv kan bruge, for det er noget, jeg skal arbejde videre med. Men jeg kan ikke sige, at jeg pr. automatik vil anbefale det til andre. Bare fordi det har virket på mig, er det jo ikke sikkert, det virker på andre. Det er noget man selv skal tage stilling til.\nHenrik, 44, København\nPS: Rebirthing er det samme som åndedrætsterapi.\nJeg følte mig ikke god nok og jeg levede efter andres ønsker og forventninger, frem for mine egne.\nJeg følte altid, at jeg skulle være perfekt, og gøre noget ekstra for at leve op til andres forventninger for at blive respekteret/accepteret.\nMit selvværd var lavt og jeg styrtede altid rundt for, at både mine omgivelser og jeg selv var helt perfekt. Mit ydre (hår, tøj m.v.) var perfekt, men mit indre var kaos.\nI dag ved jeg, at jeg er god nok.\nJeg har lært at elske og acceptere mig selv og ikke mindst respektere mig selv.\nJeg har lært at leve efter min egen passion, ønsker og forventninger.\nJeg har lært “kunsten” at tilgive – herunder også at tilgive mig selv.\nJeg har lært, hvor vigtigt det er at fylde sig selv op med energi (kærlighed, glæde m.v.), så man har masser af overskud at give til sin familie og andre mennesker.\nJeg har lært, at jeg er den vigtigste person i mit liv.\n….og mange andre gode ting:-)\nMit selvværd har ændret sig fra lavt til højt.\nJeg har fået et fantastisk liv med meget mere overskud både i forhold til mig selv, min familie og omgivelser. Jeg har givet slip på min perfektionisme.\nJeg er blevet meget mere glad.\nJeg lever ud fra min passion og jeg ved, at jeg er god nok – og så respekterer jeg mig selv.\nRegine er ren kærlighed- fyldt med visdom og en meget dygtig terapeut og ekspert i tilgivelse\nTak for dig Regine! Du er en engel.\nDu har ændret mit liv og dermed også min families med din kærlighed, støtte og store ekspertise.\nTak for, at du skrev din bog/onlinekursus “Tilgiv dig fri” – den kan jeg varmt anbefale til alle!\nDa jeg opsøgte Regine første gang, havde jeg været gennem 2 sygdomsforløb med panikangst.\nFørste gang gik der et helt år med utallige lægebesøg, inden lægerne kunne sige mig, hvad jeg fejlede. På dette tidspunkt levede jeg et liv, hvor jeg stort set ikke forlod min lejlighed. Alt ”derude” gjorde mig bange. Jeg kunne ikke handle ind, gå på arbejde, se mine venner og min familie uden at føle angst.\nAngsten viste sig i form af hyperventilering, hvor jeg ikke kunne trække vejret, så snart jeg mærkede angsten. Der kom en trykken i mit bryst, som om et bælte blev strammet om brystkassen og jeg gik i panik og troede at nu var min sidste time kommet. Anfaldene varede typisk 10 min., hvorefter jeg var helt udmattet og som regel opgivende. Jeg blev efterhånden mere og mere indelukket og isoleret. Jeg fik stillet diagnosen panikangst og blev ordineret ”lykkepiller”, samt besøg hos en psykiater.\nPsykiateren kunne fortælle mig, at jeg virkede rask og efter 2 besøg mente han ikke, at han kunne gøre mere for mig. ”Lykkepillerne” lagde ”låg” på min angst, men da jeg et år efter stoppede med medicinen, skulle der ikke gå mere end lige godt 6 måneder, før angsten igen dukkede op i mit liv. Jeg kontaktede igen lægen, som udskrev medicin til mig endnu en gang.\nMen jeg vidste nu, at lykkepiller ikke var en kur, men nærmere bare et låg på troldens æske. Men tanken om måske, at skulle være på medicin resten af livet kunne jeg ikke forene mig med og jeg besluttede mig for, at søge alternativ hjælp efter cirka endnu et år på medicin.\nJeg faldt tilfældigt over Coach for life hjemmesiden på internettet. Jeg var på ingen måde interesseret i almindelig psykolog/psykiater hjælp, for jeg var overbevist om, at dette ikke var svaret på mine problemer og Coach for life virkede, som et fornuftigt alternativ.\nEfter 5 behandlinger med TFT, må jeg sige at være blevet et nyt menneske. Jeg har fået en appetit på livet, som jeg aldrig troede, at jeg skulle opleve igen og jeg er nu mere energisk, aktiv og har fået en naturlig nysgerrighed og lyst til at opleve verden omkring mig. Negativitet og resignation er afløst af positivitet og optimisme.\nJeg har efterfølgende opsøgt steder, hvor jeg tidligere fik angstanfald uden, at det har påvirket mig i nogen grad. Ja, nu kan jeg endda sætte mig som passager i en bil. Noget, jeg på ingen måde kunne under min sygdom. Nu kan jeg være i større forsamlinger og i det hele taget begå mig på normal vis ”derude” takket være TFT.\nJeg anbefaler alle, der har et angst eller fobi problem, at prøve denne form for behandling.\nJ. Larsen, 34 år, Albertslund.\nMin angst for at rødme forsvandt\nGrunden til at jeg søgte hjælp hos Regine, var at jeg var blevet bange for at blusse i andre menneskers selskab. Det kunne ske hvis fremmede henvendte sig til mig i supermarkedet, hvis jeg i samværd med vennerne blev midtpunkt og lign. Specielt én episode fik bærgeret til at flyde over. Jeg mødte en af mine gamle venner i en butik, og fik mit hidtil største anfald. Jeg blev ildrød i ansigtet, hele min krop rystede, og jeg kunne høre mit hjerte hamre. Det var en frygtelig følelse at miste kontrollen over sin krop og samtidig meget pinligt. Jeg var mærket af det mange uger efter, hvor det fyldte meget i min bevidsthed, og jeg konstant var bange for at møde nogen jeg kendte og således få et anfald igen. Jeg besluttede, at nu skulle der gøres noget, og i min søgning på nettet faldt jeg over Regines hjemmeside.\nFørste gang jeg var hos hende satte gang i noget i mig, og samme aften græd jeg flere timer nonstop. Ikke fordi jeg var ulykkelig, men med en følelse af, at det bare skulle ud. Mht. terapien skal der jo helst behandles/bankes, når ubehaget er størst, og i mit tilfælde var det svært at fremkalde en situation, når det altid skete “ude i byen” og helt uventet. Regine prøvede ihærdigt at få mig til at blusse og føle ubehaget, men det var ikke muligt for mig at genkalde det. Jeg tror jeg følte mig alt for tryg og godt tilpas i hendes hyggelige lysthus;-)\nHun tilbød senere i forløbet, at vi kunne tage ud i byen sammen, men chancen for at det skete netop den dag var lille, og jeg følte mig godt beredt til selv at klare skærene. Man lærer nemlig også at behandle/banke sig selv, og det har jeg gjort meget herhjemme, mens jeg har fokuseret på de forskellige former for ubehag, jeg måtte have.\nJeg ved, at jeg stadig kan finde på at blusse, for jeg har endnu ikke haft fornøjelsen af at ta det på fast gerning, men jeg er ikke bange for det mere, for jeg ved jeg blot skal banke, og jeg har lært at acceptere, at det er en del af mig selv, som jeg ikke skal skamme mig over. Det fylder således nærmest intet i min bevidsthed og det er en kæmpe lettelse. Jeg synes dog stadig, det vil være pinligt, hvis det sker, og det skal jeg nok have arbejdet noget mere med.\nJeg ville ønske jeg havde kendt TFT for mange år siden, da min ungdom har været fyldt med angst og ubehag. Så havde jeg sikkert ikke behøvet mine lykkepiller, som jo på ingen måde gør dig rask, men kun doper dig, så du glemmer problemerne.\nDet er nogle uger siden, jeg helt er holdt op med at “banke” mig selv. Af den simple grund, at jeg ikke har nogen problemer, der er store nok til, at jeg gider bruge min kostbare tid på dem – hvilket jo er yderst positivt.\nJeg har stadig småting, jeg vil ha godt af at få banket væk, såsom at gå ud blandt folk helt uden make up, men jeg er ikke tvivl om, at jeg nok skal klare det, og jeg vil ikke tøve med at kontakte Regine, hvis noget uoverskueligt en dag dukker op.\nRegine er en skøn kvinde med masser af power, og jeg har følt, at jeg har fået et boost hver gang jeg er taget derfra, og at hendes livsglæde og ro har smittet af på mig. Jeg er i hvert fald altid taget hjem med et smil på læben og masser af optimisme.\nJeg kan varmt anbefale jer andre at overlade jeres problemer til hende;-)\nPanikangst styrede min tilværelse, nu har jeg fundet trygheden igen\nBrev til Regine Bidstrup\nJeg kan ikke takke dig nok for den hjælp, du har ydet mig, og jeg håber I den anledning, at du vil videregive min historie til nogen, som måske er i tvivl om, hvorvidt det er en god idé at prøve Tanke-Felt-Terapi, eller som har behov for opmuntring, hvis deres resultater ikke kommer så hurtigt.\nMit eneste ønske er, at min identitet forbliver anonym.Jeg har gennem de seneste 6-7 år oplevet en langsom og faktisk umærkelig forandring af min adfærd, når det gjaldt ”offentlig trafik”. Pludselig blev jeg rædselsslagen for at sidde i bilkøen på motorvejen eller inde i byen, jeg gik i panik i køen på posthuset eller i Brugsen, og jeg fik langsomt, men sikkert sværere ved at tage S-toget. Jeg blev faktisk meget vred og ked af det i starten – da jeg har check på alt andet i min tilværelse, hvordan kunne noget sådant så ramme mig? Og med en så stor kraft, at jeg slet ikke kunne styre det?\nI starten kunne jeg ikke sætte ord på det, men ved at fokusere på situationerne i min kamp for at få det bedre, fandt jeg ud af, at jeg faktisk går i panik; mit hjerte banker vildt, jeg er lige ved at græde og jeg må bare væk (flugt). Jo længere tid, der går uden, at jeg rent faktisk kan komme væk fra den fastlåste situation, jo mere lammer rædslen mig i armene og i benene, så jeg til sidst i bogstaveligste forstand er stiv af skræk samtidig med, at jeg ryster over hele kroppen. Udenpå ser jeg naturligvis helt normal ud, for ingen må selvfølgelig opdage, hvordan jeg virkeligt har det.\nJeg begyndte også at fortælle mig selv, at jeg jo nemt kunne komme væk, når jeg var ude at handle eller tog bussen (jeg kunne jo altid bilde chaufføren ind, at jeg bare skulle ud, fordi jeg var køresyg og skulle kaste op – forklaringer bliver man rigtigt god til!). Det betød, at jeg til sidst kanaliserede al min panik over på togturen, og da jeg hver dag skal med S-toget i 34 minutter for at komme på arbejde, så skal jeg love for, at det blev et helvede uden lige.\nFaktisk er mit problem ikke at køre med S-toget, men risikoen for at det stopper mellem to stationer og jeg ikke kan komme ud, kan drive mig ud i vanvittige spekulationer – og når toget så holder der midt i det hele og jeg rent faktisk er fanget og fastlåst, så starter hele showet. Jeg startede med at skippe hurtigtoget og i stedet vælge det, der holder ved alle stationer og det hjalp. Men så oplevede jeg de ubehagelige stop af mange minutters varighed specielt lige før Nordhavn og Østerport station. Det betød, at jeg simpelthen gik i panik når toget kørte ind på Svanemøllen og jeg måtte forlade toget og tage bussen resten af vejen – og kom derfor for sent på arbejde hver dag – uholdbart i længden.\nLige indtil jeg en dag så annoncen fra Fobiskolen i Metro Express. Jeg ringede til Regine for at høre om alt håb var ude for mig eller om jeg kunne hjælpes. Jeg må lige sige, at jeg inden dette via Internettet havde forsøgt at finde nogen, der kunne hjælpe mig, men forgæves. Regine var utroligt sød og forstående, og vi aftalte private konsultationer, da jeg desværre var forhindret i at deltage i selve fobikurset.\nMin første forhindring var at tage toget til Avedøre, men det gik fint og jeg blev taget godt imod. Og så førte Regine mig gennem det mest simple og mest effektive behandlingsprogram, jeg nogensinde har oplevet. Hun støttede mig, og udstyrede mig et enkelt værktøj i form af, at jeg lærte at banke med fingerspidserne forskellige steder på kroppen, når jeg bliver bange. Allerede på hjemturen tog jeg hurtigtoget fra Avedøre til Østerport! Og jo, jeg var bange flere gange på turen, men så gjorde jeg som Regine havde sagt, og det virkede!\nNæste dag gennemførte jeg hele turen til Østerport, bankede som en vanvittig, men jeg kom igennem og da jeg nåede Østerport, græd jeg af lettelse og glæde over at have gennemført projektet. Som jeg sagde til Regine; ”havde du bedt mig om at kaste rundt med tørrede hønsefødder i kupéen og det hjalp, så havde jeg gjort det, for det har været så frygteligt”.\nJeg var hos Regine to gange mere, og klarer nu mig selv med bankeriet og en beroligende sætning, jeg siger til mig selv, når jeg kan mærke, at jeg bliver lidt nervøs. Jeg er ikke 100% kureret, men i hvert fald 90% og det er fint for mig, for min hverdag fungerer nu og jeg bruger ikke kræfter på undskyldninger for at komme for sent, og er ikke nervøs fra jeg står op til jeg er på arbejdet.\nJeg har også oplevet en positiv bivirkning i form af, at der er faldet en mærkbar ro over mig. Jeg tager alle andre tidligere skræmmende situationer roligt og banker der også, og det virker. Bare jeg havde kendt til Regine noget før!\nJeg har også lært en anden ting af oplevelsen; jeg har holdt min angst hemmelig for alle andre end min kæreste og mine meget søde kolleger. Men i min glæde over, at det gik så godt fortalte jeg et par enkelte veninder og min mor om det, men de forstår det ikke og har syntes, at jeg var noget mærkelig. Så nu holder jeg det bare for mig selv, for jeg har fået en gave af uvurderlig værdi. Tak Regine!\nBehandlet for angst med Tankefelt Terapi\nAngst som medicinbivirkning afhjulpet\nJeg har fundet balancen igen\nI 1994 fik jeg konstateret kronisk tarmbetændelse, og i 2003 var jeg i en tremåneders behandling med stærk binyrebarkhormon.\nMedicinen påvirkede mig psykisk, og jeg blev mere og mere angst. Jeg havde hele tiden en nervøs klump i maven.\nJeg har altid følt mig som en stærk person, og jeg oplevede disse bivirkninger som noget meget ubehageligt.\nI sommeren 2003 så jeg en artikel om behandling af angst med Tankefelt Terapi, og her stod blandt andet Regines telefonnr.\nSelvom det er mange penge, så tog jeg beslutningen om at prøve, for jeg kunne ikke leve som jeg gjorde!\nJeg var selvfølgelig en smule skeptisk, men Regine tog det stille og roligt, og jeg kunne mærke, at hun vidste noget om sagen.\nEfter den første gang kunne jeg mærke forskel, og jeg kom gradvist helt af med mine bivirkninger, og føler nu, at jeg har fundet balancen igen.\nMichael, 29 år, Slagelse\nKureret for min angst for motorveje\nLige siden jeg for 3 år siden punkterede på motorvejen midt i en overhaling med 110 km i timen, har jeg så vidt muligt undgået motorveje, fordi jeg var blevet angst for at episoden skulle gentage sig. Når jeg kørte på motorvejen, eller når jeg blot tænkte på at skulle køre på en, begyndte mit hjerte at banke voldsomt, jeg blev våd i hænderne, og tør i munden.\nMen jeg har voldsomt brug for min bil, da jeg er gangbesværet, så jeg har tit presset mig selv til at tage motorvejen, når jeg skulle besøge min familie, som bor langt væk. Men jeg har meget ofte været nødt til at dreje af igen efter nogle få kilometer, fordi jeg var alt for anspændt og følte, jeg var til stor fare for mig selv og de andre trafikanter.Så mødte jeg Regine, hun sagde ”Den angst fjerner vi med det samme.”\n”Ja, Ja”, tænkte jeg, det skader da ikke at prøve, men jeg troede helt ærligt ikke på det. Efter behandlingen hos Regine skulle jeg til massage, den hurtigste vej var motorvejen, og jeg blev enig med Regine om at tage den, og lovede at ringe, når jeg kom frem. Turen på motorvejen tog ca. 15 min, og jeg følte ingen angst, hverken før jeg kørte ned på motorvejen eller da jeg kørte på den. Da jeg skulle hjem, var det blevet myldretid men, jeg kørte stille og roligt, uden problemer. Jeg kunne ikke tro, at det var gået så smertefrit.\nNu har jeg kørt på motorvejen flere gange, også lange ture, og jeg venter nærmest på, at de gamle symptomer skal dukke op. Det gør de bare ikke! Det er meget mærkeligt, men nu tør jeg så småt glæde mig over den bevægelsesfrihed jeg har fået igen. Tak Regine!\nHenriette Agtved, Hvidovre\nAfslappet med at køre bil....\nDet har gået rigtigt godt siden jeg sidst var inde hos dig, og der er faktisk sket rigtig mange gode oplevelser for mig.\nDet med at køre bil har jeg faktisk kunnet gøre ganske afslappet, selv en tur (ca. 20 km)om aftenen for at hente min mand generede mig ikke.\nOg så har jeg faktisk fået arbejde på et kontor her i byen. Onsdag eftermiddag kørte jeg ned og afleverede en ansøgning til dem og inden jeg var kommet hjem igen havde de ringet og talt med min datter. Dagen efter var jeg så til samtale, og dagen efter igen havde jeg så fået jobbet.\nDet glæder jeg mig utroligt meget til, og det har virkelig styrket min selvtillid meget. Men det må du høre mere om når vi mødes igen.\nSå nu tror jeg virkelig at jeg er på rette køl igen og at det nye år bliver rigtigt godt for mig og min familie.\nSå jeg vil ønske dig en rigtig glædelig jul og et godt nytår samt tak for det du har gjort for mig.\nKærlig hilsen Jette Olsen Jyderup\nTekst: Vibeke C. Larsen – Ude og Hjemme\nTirsdag den 8. oktober var hele nationen ved at svømme over i begejstring over kronprins Frederik og Marys forlovelse.\nMen ikke Louise.\nDen 20-årige pige fra Valby ved København kunne ikke finde glæden frem – hverken over den kongelige forlovelse eller sit eget liv.\n– Jeg havde mest lyst til at springe ud foran et tog. Jeg synes, at det ville være lettere for mig selv og alle andre, hvis jeg ikke var her længere, fortæller Louise, der er salgsassistent i et møbelhus.\nForud var gået måneder med et humør, der blev sortere og sortere. I hverdagen holdt Louise sig oppe med sit arbejde. Men i weekenderne faldt hun helt ned i sit tungsind.\n– Jeg kunne ligge og græde i min seng en hel dag. Eller så sad jeg bare på sengekanten i mit nattøj og gloede ud i luften. Jeg kunne ikke tage mig sammen til at gøre noget og tiden forsvandt bare, mindes Louise.\nHun boede alene for første gang i sit liv. I november 2002 var hun flyttet hjemmefra sin mor i Hillerød og sammen med sin kæreste. Han var en stor støtte for Louise, der ofte havde det skidt.\n– Jeg tror, at jeg har haft en depression i over et år. Jeg var altid i dårlig humør, og jeg græd over ingenting. Jeg har været ret irriterende at være sammen med, konkluderer Louise.\nI sommer gik parret fra hinanden uden det store drama. Pludselig var Louise alene i sin lejlighed med alle de negative tanker.\n– Jeg følte aldrig, at jeg var god nok, dygtig nok og pæn nok. Jeg havde en idé om, at alle mennesker – også dem, der ikke kender mig, havde store forventninger til mig, som jeg ikke kunne indfri, og derfor skuffede jeg dem, siger Louise.\nHun hadede at være alene i lejligheden men kunne heller ikke holde ud at være sammen med sine venner. Louise opholdt sig kun i soveværelset og køkkenet, selv om lejligheden også rummer en stue og en spisestue, men der havde hun ikke lyst til at være.\n– Jeg havde svært ved at være alene i lejligheden, for så kom det hele væltende. Så var det lettere at tage op til min mor, siger Louise, som også overvejede at flytte hjem til sin mor i Hillerød. Louise opsøgte sin læge og fortalte, at hun havde det skidt. Lægen tilbød hende at blive tilknyttet en psykiatrisk afdeling og antidepressiv medicin – de såkaldte lykkepiller.\n– Det var en skræmmende tanke, og jeg var meget fristet af at tage imod pillerne, siger Louise. Det var i september, at Louise sagde nej til lykkepiller.\nI dag har hun det godt – uden brug af piller eller psykiatrisk bistand. Om morgen på Frederik og Marys forlovelsesdag fik Louises chef en opringning fra Louises mor. Hun var meget bekymret for, hvad hendes datter kunne finde på i sin nedtrykte tilstand.\nSamme dag hørte chefen om en ny terapiform, der hedder Tankefelt Terapi, og hun ringede straks og fik en tid til Louise om aftenen.\n– Jeg forventede ikke noget, men jeg var villig til at prøve det, for jeg ville ikke på lykkepiller og psykiatrisk afdeling, siger Louise, der plejer at være skeptisk over for det alternative.\nTerapeuten talte med Louise om hendes situation, alt i mens hun med fingrene bankede forsigtigt på bestemte steder på Louise – såkaldte traumesteder. Samtalen tog pludselig en uventet drejning, da terapeuten begyndte at give Louise ret i, at hun ikke var god nok og ikke kunne noget. – Til sidst begyndte jeg at sige hende i mod. Jeg sagde, at jeg er god nok. Jeg fik vendt det negative til noget positivt, fortæller Louise.\nDa hun forlod terapeuten efter en time, smilede hun for første gang i lang tid. Louise fik fem behandlinger – den sidste i begyndelsen af december.\nI dag er hun glad for at være i sin lejlighed og kan godt finde ud af at hygge sig alene. De negative tanker og hendes sorte humør er forsvundet.\n– Jeg har fundet ud af, at jeg er god nok, som jeg er. Jeg behøver ikke at være noget andet, og jeg tager lettere på tingene og bekymrer mig ikke længere om, hvad folk tænker om mig siger Louise og smiler.\nI dag kommer smilene helt naturligt.\nSvær angst fjernet\nFørst og fremmest sender jeg min store tak med en følelse af lettelse og glæde.\nJeg havde gået til TFT inden jeg kom til Regine, og dette havde også virket, blot ikke helt som jeg havde ønsket.\nJeg var til et foredrag med en TFT behandler som fortalte om Regines metoder.\nDette besluttede jeg at prøve.\nJeg har aldrig været mere glad for den beslutning.\nRegine fik mig over den kant som gør jeg kan leve et normalt liv, blot ved selv at banke mig nogle få steder i løbet af dagen.\nJeg led af meget svær angst og har i dag et optimalt liv og en dejlig familie.\nJeg kan kun anbefale TFT – Det virker.\nMaiken K – Nyk.F.\nUddrag af brev til Regine\nAngst - mit problem blev taget seriøst\nAngsten var ved at isolere mig – nu er den væk!\nSom jeg sidder her, virker det helt urealistisk at tænke på.\nAt jeg for bare et år siden var bange – meget bange.\nHver dag. Hver time. Hvert minut….\nJeg var bange for at være alene, men også for at være sammen med flere på samme tid. Bange når jeg gik på gaden, men ligeså bange når jeg blev hjemme. Bange for at være i aflukkede rum, butikker, tog eller biografer – og samtidig bange for at gå på strøget og i åben, fri natur. Angsten kom fra den ene dag til den anden udløst af en ubehagelig besvimelse i et tog, – men udviklede sig hurtigt uden jeg kunne gøre noget.\nJeg plejer at beskrive angsten – og følelsen i maven – som minutterne inden man går ind til en eksamen. En nervøsitet som er sund hvis man skal ”på” i et kort stykke tid og er positivt sat op og spændt, men en ubeskrivelig opslidende og anstrengende følelse når den er der konstant. Denne følelse blev voldsomt forværret når jeg pressede mig selv til alligvel at gøre ting jeg ”plejede” at kunne, og medførte ofte flere timers hjertebanken og svedeture inden jeg skulle ud af døren. Kroppen sagde voldsomt fra men jeg pressede den – indtil jeg ikke kunne holde til det mere.\nVia en tilfældig læst artikel om Tanke Felt Terapi i et magasin kom jeg i forbindelse med Regine, som viste sig at blive min store redning. Hun tog som den absolut første mit problem dybt seriøst, og virkede hverken overrasket eller uforstående for min historie.\nRegine er en fantastisk tillidsvækkende og oprigtig kærlig person, som med sit store hjerte formåede at give mig energi og livslyst tilbage. Der faldt en kæmpe stor sten fra mit hjerte da jeg oplevede en forbedring af angsten og fobierne efter ca. 4 behandlinger med TFT, og en endnu større sten da jeg pludseligt ikke længere mærkede nogen fysisk reaktion over de tidligere frygtindgydende ting. En helt igennem overvældende frihedsfølelse, som jeg slet ikke er i stand til at bekrive.\nDet er nu gået et år – og jeg har ingen angst eller lignende tilbage i mig. Den forsvandt lige så hurtigt som den dukkede op.\nBodil, 25 år, København\nMin socialfobi forsvandt langsomt, men sikkert.\nJeg har altid været utrolig genert og bange for at komme i centrum, og det udviklede sig til en social fobi, hvor det var meget ubehageligt for mig at være sammen med mange mennesker, fx til fester.\nDet var også meget svært at deltage på kurser i forbindelse med mit arbejde.\nMin læge har udskrevet medicin, men det har ikke hjulpet. Til sidst kom jeg ind i en ond cirkel, og blev ret bange.\nMin søster anbefalede mig Nicolai Gunge, som igen anbefalede mig at kontakte Regine. Det var i efteråret 2002.\nJeg oplevede behandlingen med åndedrætsterapi hos Regine meget positivt. Hun er nem at snakke med, og jeg slappede helt af.\nMin angst forsvandt gradvist gennem terapiforløbet, og jeg arbejder med det stadigvæk.\nNår jeg en enkelt gang får en snert af det, bruger jeg Regines teknikker til at slappe af.\nNu her, ca. et år senere, er jeg fri for den belastende angst for at være sammen med mange mennesker, og jeg kan tage på kursus og til fester uden problemer.\nLasse Jørgensen, 40 år, København\nAngst for at gå ned med stress\nJeg har tidligere været ramt af stress to gange, og gik rundt og havde en angst for at det skulle ske igen.\nDet hæmmede mig meget på den måde, at jeg brugte meget energi på at bekymre mig om jeg ville overbelaste mig selv igen, særligt i forhold til mit arbejdsliv.\nJeg var begyndt at miste troen på, at jeg nogensinde ville få et normalt arbejdsliv igen, hvilket påvirkede mit selvværd negativt.\nJeg fandt ud af at en del af min angst hang sammen med nogle oplevelser/traumer fra min barndom, som var medvirkende til at forstærke min angst for at få stress igen.\nJeg har ikke længere angst for at få stress igen, hvilket gør at jeg arbejdsmæssigt tør kaste mig ud i flere ting uden bekymring.\nDet har givet mig et større selvværd og en tro på at jeg sagtens kan klare at have, det arbejdsliv jeg gerne vil have.\nRegine er empatisk, varm, og omsorgsfuld og jeg fik et stort udbytte af Regines behandling med Tankefeltterapi. Jeg følte mig utrolig forløst og lettet efter behandlingen og oplevede at jeg fik bugt med en angst, som plagede mig meget. Jeg følte mig samtidig meget tryg i Regines hænder, der omsorgsfuldt og professionelt guidede mig igennem behandlingen.\nJeg vil varmt anbefale Regine til andre.\nEndelig en, der tog mit problem alvorligt!\nJeg har altid været bange for edderkopper, så meget at jeg følte mig ret generet af det. Uanset hvor jeg var, tænkte jeg over, om der var spindelvæv eller edderkopper. Venner og familie grinede og tog det ikke seriøst, men jeg oplevede at det begrænsede min bevægelsesfrihed mere og mere. På et tidspunkt så jeg en udsendelse i tv om Tankefelt Terapi og besluttede mig for at prøve det. Jeg fandt frem til Regine via internettet som den, der lå tættest på og blev behandlet af hende i juli 2003.Jeg var meget fascineret af hvad vi kunne gøre sammen. Regine tog sig tid og hun var endelig en, som tog mit problem alvorligt. Min angst for edderkopper forsvandt gradvist. Allerede første gang kunne jeg sidde ved siden af en edderkop i et glas, og 3. gang havde jeg en død edderkop i hånden. Det var godt nok noget, der gav selvtillid! Den sidste gang havde jeg en levende edderkop kravlende rundt i min hånd!\nHer tre måneder efter går det rigtigt godt.\nDe små edderkopper rører mig ikke, og de kæmpestore edderkopper kommer jeg aldrig til at bryde mig om, men alene det, at jeg kan sætte et glas henover og fjerne dem er fantastisk. Nu er det mig, der hjælper mine venner af med edderkopperne!\nDet er ikke alle, der helt kan sætte sig ind i det der med at ”banke”, men jeg vil helt klart anbefale Regine til andre!\nPia, 23 år, Roskilde\nJeg har i mange år gået med en angst for at køre i elevator, samt højder, som især kunne give mig mavekneb, når tiden nærmede sig for den årlige skitur med familien. Bare tanken om en skilift kunne gøre mig helt dårlig, så heldet var med mig da jeg lige efter nytår så en artikel om tankefelt terapi.Jeg ringede lige efter nytår og forklarede hvad mit problem var, og at skituren allerede var om 14 dage. Jeg fik aftalt en tid ugen efter og jeg skal love for der skete en hurtig forandring under behandlingen.\nEfter de første 1 ½ time havde jeg svært ved at genfinde den følelse af angst ved at tænke på højder og elevatorer.\nVed næste behandling kørte vi til Amagerbroen, hvor der godt nok er langt ned. Til at starte med kunne jeg ikke nærme mig kanten, men ved hjælp af banke tekniker, lykkedes det mig til sidst at kunne stå og læne mig ud over rækværket og se ned i vandet, uden og føle ubehag ved det. Utroligt.\nNæste stop var fisketorvet, hvor jeg tog elevatoren mange gange op og ned, samt skulle stå på det øverste dæk os se ned. Dette lykkedes også ved hjælp af banke teknikken.\nNu skulle den store prøve så bestås, så jeg tog med familien til Norge, og utroligt nok var den angst jeg plejede at have, fuldstændig forsvundet. Og godt hjulpet på vej med de banke teknikker jeg har lært at bruge i nød situationer, er det første gang jeg har haft en så dejlig ferie. Selv da skiliften gik i stå, allerøverst oppe var der ingen angst.\nJeg har kun ros til overs for denne behandling, som stadig er ud over min fatteevne, men hjælper, det gør den, så jeg er slet ikke sen til at anbefale denne behandligsform, når jeg høre om andre med angst eller fobier.\nHilsen Gitte, 38 år.\nJeg har nærmest glemt, at jeg havde en fobi\nLige siden jeg var en 6 – 7 år har jeg været bange for fugle, sommerfugle, natsværmere – ja, stort set alt med vinger!\nDet begrænsede mig på den måde at jeg fx gik omveje og ikke kunne sidde på udendørs cafeer med vennerne, eller gå en tur i parken.\nJeg kunne blive så bange, at jeg begyndte at græde og følte at mit hjerte gik i stå, men alligevel forsøgte jeg at leve med det.\nDa jeg læste om fobiskolen i Hvidovre på internettet tænkte jeg, at nu var det nok, og jeg kontaktede Regine.\nTankefelt Terapien er meget underlig – hvad sker der ?, tænkte jeg, men samtidig var det meget befriende.\nFørste gang så vi på sommerfugle i Regines have, og det endte med, at jeg stod helt tæt på dem. Jeg lærte hurtigt at slappe af, og vi tog senere ud for at fodre ænder, hvor jeg håndfodrede en svane!\nVi var også på besøg i en dyrehandel, hvor jeg havde mit hoved helt tæt på de små fugle, uden at føle angst.\nDet var ikke hårdt, jeg var ikke skræmt, men terapien krævede min fulde koncentration. Siden sidste gang jeg var i terapi i oktober 2003, har jeg ikke mærket noget til min fuglefobi. Jeg lægger faktisk slet ikke mærke til det.\nDet er enormt befriende, og jeg føler det var næsten latterligt, at jeg kunne have det sådan. Jeg vil helt klart anbefale Regine til andre med samme problem.\nAnne Lauridsen, 21 år, København\nJeg skal jo ikke ud, jeg skal til Malaga?\nJeg skulle flyve til Malaga, men i dagene op til fik jeg skræk for at skulle flyve, det har jeg nu altid lidt af, men denne gang skulle jeg flyve alene. Jeg fik en tid hos Regine dagen før jeg skulle af sted (jeg kunne have solgt min billet eller bare været blevet hjemme) og ja, én behandling og så fløj jeg – uden problemer, og har aldrig været så afslappet.\nBehandlingen foregik ved at Regine spurgte til mit problem med at flyve, hvortil jeg svarede, at jeg var sikker på, at jeg ville ud af nødudgangen.\nRegine begyndte at banke mig på forbipunkterne.\nVi startede hjemmefra hvor jeg sad i bilen på vej til lufthavnen, så motorvejen, ankomsten i lufthavnen, check in og jeg gik rundt ude i lufthavnen. Så kom jeg ombord på flyet, tog sikkerhedsselen på og vi begyndte at køre ud på start-banen, og dér var jeg helt sikker på, at jeg ville stå og hive i nødudgangen.\nRegine bankede stadig og spurgte ind til det og sagde: ”Jeg tror også at du prøver at komme ud, hvad sker der så?” Jeg svarede: ”Der er en stewardesse der prøver at få mig væk, men jeg VIL ud.”\nRegine bankede stadig og sagde: ” Jeg tror også du prøver at komme ud”, hvortil jeg til sidst svarede:\n”NEJ. Jeg skal jo ikke ud, jeg skal til Malaga. Jeg sidder stille og roligt i mit sæde og nyder flyveturen!”\nOg dette var faktisk hvad der skete, det var bare så fedt 🙂\nMed venlig hilsen Karin 46år\nFri for højdeskræk– nu ”flyver” jeg!\nJeg er glad for at have mødt dig, Regine.\nDu giver mig troen på, at det kan nytte at arbejde videre med mig selv.\nJeg er nu kommet hjem fra Madeira, hvor jeg har balanceret på betonkanter langs vandingskanalerne oppe i bjergene. Fløjet i lift uden at få dårlig mave, gået igennem en tunnel på ca. 200 m. Jeg har skubbet til mine grænser. Det har været en dejlig ferie.\nHella Andreasen, Kokkedal\nBehandlet for højdeskræk med Tankefelt Terapi.\nFeedback for Kurser\nDet brændte under fødderne på Jack\nDet brændte under fødderne på Jack og det havde det gjort i 8 år.\nKonstant og hele tiden. Forestil dig lige det. At det brænder under fødderne på dig – hele tiden – uanset hvor du er og hvad du laver.\nJack havde forsøgt ALT. Han var blevet undersøgt efter alle kunstens regler, både i det traditionelle og det alternative miljø og var ved at give op.\nSå tog han med på Eksklusivt minikursus i TFT og EFT og fik en 5-7 minutters demo-session af mig og så var det væk. Som altså VÆK. Ingen smerter og ingen brændende fornemmelse under fødderne.\nIndrømmet – det ER noget nær et mirakel, men det er det TFT og EFT nogle gange kan.\nCa. 2 måneder efter modtog jeg en mail fra Jack – her kommer et uddrag.\nTusind tak for et godt kursus, hvor det blev helt tydeligt for mig, at TFT og EFT fungerer – for jeg mærkede det jo selv på mine fødder – og det er vel nok den mest lærerige måde at opdage dette redskab på.\nM.H.T. din undervisning, så blev det helt tydeligt for mig, at du ved hvad du snakker om, og at du var vældig god til at “fange” situationen” og komme med “vejledninger”, så vi blev styret i den rigtige retning. Jeg tænker her specielt på, når vi prøvede nogle “nye” (for os) metoder, hvor du lod os kaste os ud i det og så gav os nogle “indspark”, når vi var i tvivl. Det der har været mest værdifuldt for mig, var igen – som nævnt ovenfor – at jeg mærkede det selv på mine fødder. Det er overbevisende og mærkeligt.\nJeg vil fortsætte med benytte dette på mig selv, og hvis nogle af mine venner er med på den, vil jeg også “eksperimentere” med dem.\nDet var en god oplevelse fordi du er en dygtig og behagelig underviser, med styr på “tingene”, og rammerne – “lokalet”- var også medvirkende til en god atmosfære. Jeg er meget glad for, at jeg har deltaget og glad for at have mødt dig.\nAfgjort et kursus jeg vil anbefale til mine venner.\nKH Jack Stevnsborg\nEn eventyrrejse udover det sædvanelige.\nSom kursusarrangør, terapeut og underviser, oplever jeg at ethvert kursus, der afholdes hos Marrem Yachting & Kursus Center, er en mulighed hvor jeg selv kan finde indsigt og inspiration, selvom jeg ofte er den der står med tøjlerne i hånden for den praktiske afvikling af arragementet, herunder deltagertilmelding, booking af billetter og charter af skibe, faciliteter og omgivelser, mad og drikke, selve rejsen og opholdet. Det er en måde at leve og arbejde på hvor alt går op i en højere enhed. Succeskritteriet er, at deltagerne er tilfredse med selve rejsen, at underviseren/underviserne får de bedste muligheder for at give og yde og arbejde, og at hver enkelt får ny viden og inspiration med hjem, udover en dejlig oplevelse i skønne omgivelser.\nI september 2007 arrangerede Regine Bidstrup og jeg den første af mange kursusferier med temaet TFT og The Secret i kombination. ”Hvis livet er et eventyr, hvordan skal dit så se ud?” Det kursus blev også for mig en eventyrrejse udover det sædvanelige. Regine er på disse kurser den primære underviser indenfor TFT, EFT, The Secret og rebirthing. Jeg er den praktiske tovholder, og støtter undervejs med indslag som f.eks. krop-sind-ånd energi arbejde, intuitiv maling og står til rådighed som individuel terapeut ved behov.\nNogle uger forinden jeg tog afsted for at møde Regine og kursusholdet i lufthavnen, havde nogle problemstillinger i mit privatliv taget en skæv vending. Jeg glædede mig til at komme afsted, og vidste at jeg i de få ledige stunder der blev ombord på skibet, blot ville nyde at sidde i stilhed og tage mit lidt af mig selv. Jeg vidste også at jeg ikke kunne forvente at få tid til et dybere arbejde, og at det var i orden at udskyde det til kursusugen var forbi. Jeg vidste jo hvad mine temaer var, og hvad jeg skulle arbejde med. Mange års erfaring med kurser og terapi, har gjort det let for mig at holde mine egne personlige processer ude af det faglige arbejde. Jeg er med årene blevet god til at give mine personlige emotioner anerkendelse, og tage mig af det nødvendige arbejde, når der er tid og mulighed for det.\nUgen med Regine blev en magisk uge for mig. Vores samarbejde fungerede perfekt, kursisterne var dybt engagerede, dejlige og inspirerende deltagere, pragtfulde mennesker! Skibet og besætningen var tip top, og vi blev forkælede i rigt mål. Det var The Secret og The Law of Attraction i funktion på mest positive vis.\nTing begyndte at ske for mig, da jeg havde det held at kunne deltage i nogle af dybdemeditationerne som Regine guidede, og både Regine og jeg arbejdede selv med omkring tiltrækning af hvad vi gerne vil have i vores liv. Jeg mærkede at mit hjerte begyndte at åbne sig på en dyb og meget kærlighedsfuld måde, at jeg kunne formulere hvad jeg ville have og hvad jeg er taknemmelig for i mit liv, på en dybere måde, fri for angst og uden forbehold. Og jeg kunne arbejde med mine gamle temaer, men fortidens tvivl og bekymring, og endelig give anerkendelse og slippe det frit.\nMagien i alt dette var, at mens jeg var til søs og arbejdede kærlighedsfuldt med kursusholdet, med Regine og med mig selv, var min elskede hjemme i vores private omgivelser. Han tog på arbejde, han tog hjem, fodrede kattene, gik med hunden. Og han begyndte at sende sms’er til mig, som stod i fuldstændig skærende kontrast til den krise vores samliv var midt i lige inden jeg tog afsted.\nNår vi talte sammen via mobil om aftenen, satte han ord på de meditationer og visioner jeg havde haft om vores fælles fremtid såvel arbejdsmæssigt som privat, uden at jeg havde fortalt ham om det først. I løbet af den uge formulerede vi hver for sig fælles mål. Han var derhjemme og jeg var afsted på krydstogt. Da jeg kom i havn mødte vi hinanden som var vi atter nyforelskede, og det var næsten surrealistisk dejligt.\nDe mål vi formulerede og visionerede var, at vi skulle sælge vores forretningen og arbejde 100% sammen for kursusvirksomheden og krydstogt, og vi ville købe vores eget skib.\nDet er idag den 1. maj 2008. Forretningen er solgt. Vi har købt et skib, som vi nu er igang med at renovere. Vi bliver klar til at sejle ugentlige krydstogt med dette skib fra sommeren 2009, og i den kommende sommer arrangerer jeg charter med andre skibe, som jeg hidtil har gjort for Marrem Yachting. Min mand og jeg har siden september 2007 undgået at opleve kriser som den vi var i for snart et år siden. Jeg tænker vi idag ser hinanden på en helt anden måde, og er blevet endnu tættere end vi var.\nJeg bruger TFT og EFT dagligt, og jeg laver mirakel-kur så ofte som muligt. Jeg tænker og lever langt mere bevidst omkring The Secret og Law of Attraction, og jeg ser Universets visdom, støtte og kærlighed i funktion. Jeg kan ikke mindes nogen sinde tidligere at have været så taknemmelig på hverdagsbasis, som jeg er og har været siden ”Hvis livet er et eventyr, hvordan skal dit så se ud”.\nSå derfor: at undlade at tage med Regine på kursus er det samme som at forhindre sig selv i en kæmpe indre- og ydre kærlighedsoplevelse til livet, sig selv og alle de fantastiske muligheder der er for at vokse, lære og leve med større glæde.\nMarrem Yachting & Kursus Center\nHisarönü, Marmaris, Tyrkiet\nM. Hoffmann's oplevelser\nI september 2007 var jeg med Regine Bidstrup og Marianne Dümen på deres kursustogt i Tyrkiet.\nJeg vil gerne her udtrykke min glæde og taknemmelighed over at jeg var med.\nFørst og fremmest lærte jeg nogle gode teknikker og værktøjer i forbindelse med Tanke Felts Terapi (TFT).\nVi arbejdede med The Secret og Loven Om Tiltrækning på en særdeles kompetent måde.\nTil trods for at jeg selv arbejder som coach og terapeut fik jeg rent fagligt en masse gode ting med mig.\nSelve stedet var perfekt for et kursus, nemlig på et sejlskib i den tyrkiske skærgård med vidunderligt vejr og gode bademuligheder. Maden om bord og opvartningen fra den venlige besætning var helt i top.\nSkibet var skønt med dobbeltkahytter med eget bad og toilet, og masser af dæksplads til undervisning og solbadning.\nEn rigtig god ramme at lære i.\nTak til Regine og Marianne for en fantastisk uge.\nUdbytte af Supervison\nJeg var på Supervisions-kursus med Regine 5 gange med start 22. April.\nVi gennemgik de sidste nye teknikker i TFT-regi, og blev coachet personligt og i forhold til vores klienter.\nVi lærte nogle rigtig gode øvelser, som er lette at bruge og lære fra sig.\nbl. a. Dr. Gay Hendriks ”Elsk dig selv” og en Projektions-øvelse som er rigtig god, samt en metode til at fjerne “kroge” i hinanden. .\nVi sluttede af med at se en film om hvor stor indflydelse TFT har på blodbanerne,\nsamt en anden film om TFT.\nVed slutningen af kurset havde jeg en klient som brændende ønskede sig at blive medlem af en kendt organisation.\nJeg brugte de nye ting som jeg havde lært hos Regine.\nJeg må sige at det var effektivt.\nKort fortalt, så blev klienten optaget i organisationen og ringede mig op for at fortælle hvor glad hun var over at behandlingen havde fået hende i en dejlig lykketilstand.\nUdbytte af kursus: Jeg fandt min faglige selvrespekt\nUddrag af brev til Regine og Nicolai:\n…Når jeg sidder her i dag, er jeg kommet meget tættere på det jeg er i løbet af det sidste år. Mit ønske om at finde ind til min egen faglige selvrespekt, og at turde stå med den ude i verden er blevet hørt. Jeg kan se frem til et år med alt for meget arbejde, og jeg kan ikke vælge noget fra, for det hele er så spændende… Det har jeg, bl.a. med hjælp fra forskelligt mere eller mindre dårlig terapi, prøvet at finde ind til.\nDet var først i mødet med jer, at jeg virkelig mærkede en forskel. Og jeg synes det er meget særligt, det I kan. Det er ikke kun fordi metoden er god, det er også fordi I er lige præcis dem I er. Tak for, at I er her i verden, det gør den bedre!\nUdbytte af kursus: Jeg gav slip på smerten\nJeg gav slip på det, der gjorde ondt indeni\nKurset Ubetinget kærlighed har for mig været den blideste og tryggeste måde at nå helt ind og bearbejde det, der gør rigtigt ondt indeni.\nJeg kunne give slip på det og mærke kærligheden i stedet. 1000 tak til Nicolai og Regine.\nDeltager på kurset Ubetinget kærlighed\nEftervirkninger fra Single-kurset\nSuper fantastisk tur til Tyrkiet\nTak Regine fordi du opfordrede mig til at bruge noget af min ferie på denne super fantastiske tur til Tyrkiet.\nVi skulle beskrive hvad vi gerne ville have ud af turen og mine mål var følgende:\nAt jeg har et godt og kærligt forhold til MIG SELV og mærker selvværd.\nAt min energi er høj og balanceret på en sund måde.\nDet er trygt og helt naturligt for mig at være livsglad, lykkelig og boble af kærlighed.\nDet er ret fantastisk at opleve den ændring der er sket i mig og i mit liv.\nJeg kan mærke livsglæden boble i mig og jeg kan se kærligheden i mine øjne.\nDer var faktisk en del mennesker som ” kunne se jeg har fået en kæreste ”.\nSådan er det vist at indeholde så meget livsglæde.\nJeg får masser af positiv feedback, både ved personlige møder og via telefonen.\nMin frisør sagde i dag, at hun kunne mærke at mit hår er lykkeligt.\nJeg kan varmt anbefale enhver som ønsker et bedre forhold til sig selv og andre, at deltage på dette kursus.\nTone Annet B\nJeg har lige set på Regines hjemmeside, at der annonceres med Kursus Ferie i den tyrkiske Skærgård igen til september 2008.\nUh, det sender mine tanker tilbage til september måned i år, hvor jeg var den lykkelige deltager på et lignende kursus/ferieophold med 13 vidunderlige mennesker.\nKurset blev “styret” med hård, men kærlig og varm hånd af såvel Regine Bidstrup som Marianne Dümen.\nAt stå i Kastrup lufthavn tidligt om morgenen sammen med 12 fuldstændig ukendte mennesker, kufferten pakket og forventningerne store, og tænke: “Hvad vil denne uge bringe mig?”\nProgrammet var læst op til flere gange.\nTemaet: “Skab dit eget liv” lød jo spændende i sig selv.\nHar jeg været i stand til dét indtil dato, her hvor jeg befinder mig i midten af 50´erne, NEJ……………….!!\nMen, det er vel aldrig for sent at give det et forsøg!\nLige fra starten var der en utrolig positiv og rar stemning blandt deltagerne.\nFlyturen gik godt og modtagelsen af Marianne Dümen i lufthavnen i Tyrkiet var varm og hjertelig.\nVi sku´ ud på en længere bustur til havnen, hvor vores skib (bolig for den kommende uge) lå og ventede på os.\nEt pit-stop på vejen ved en vidunderlig restaurant med borde under træerne, og nogle sågar med benene i vand, så vi kunne blive kølet af.\nAnkomst til skibet, der lå for tøjr i Marmaris havn.\nFantastisk modtagelse af vores crew på 4 mand. Vel installeret i vores luksuriøse kahytter med eget bad til hver kahyt.\nDet skulle dog senere vise sig, at vi kun brugte kahytterne til opbevaring af vores kufferter med indhold.\nNætterne blev tilbragt på dækket af skibet under et stjernetæppe så smukt, at man måtte knibe sig i armen, for at være sikker på, at det ikke var en drøm.\nVågne igen til en lyserød/orange opgående sol i horisonten – frisk og udhvilet – omgivet af glade, afslappede, varme mennesker og en fantastisk fred og ro.\nUhm – kan stadig mærke følelsen indeni.\nMorgenmaden blev indtaget kl. 8.00 på dækket.\nYderst veltillavet med alt, hvad hjertet kan begære.\nDe øvrige måltider var tilberedt med hjerte og sjæl af vores dygtige kok.\nHan kunne simpelthen frembringe mirakler i det lille pantry.\nIkke bare mad, men dekorativt, kreativt anrettet. En fryd for øjet og senere for ganen.\nDagene blev tilbragt med undervisning, øvelser, hårdt psykisk arbejde,\nsnorkling, svømning, solbadning og masser af gråd, grin og latter.\nAlle sanserne kom i brug.\nDer blev øvet Tanke Felt Terapi, Rebirthing, Visualisering, Meditation, intuitiv maling og energiøvelser.\nAftenerne blev tilbragt med indtagelse af aftensmad og senere enten undervisning, øvelser eller fælles hygge.\nLidt fællessang blev der også tid til.\nMange øvelser fokuserede på, at tiltrække det, vi ønskede mest.\nMange notater blev skrevet og positiv energi sendt ud.\nFik klarhed over, hvad der begrænser os i at få lige netop dét, vi ønsker.\nHvilke blokeringer, der ligger dybt og spærrer for udvikling og livsglæde.\nMit mangeårige kendskab til Regine gjorde, at jeg følte mig utrolig tryg ved, også at give følelserne frit løb. Var i sikre, professionelle hænder.\nMarianne Dümen skulle vise sig at være lige så varm og professionel.\nEt super makkerpar.\nEn aften lagde vi til kaj, og der stod Tyrkisk bad/massage på programmet.\nEn pragtfuld oplevelse, som enhver burde unde sig selv.\nOpblødning af kroppen i tyrkisk dampbad – af og til overhældt med iskoldt vand.\nHele kroppen sæbet ind i sæbebobler, skrubbet og masseret.\nVelvære i stor stil.\nDerefter lidt shopping og besøg på en yderst eksklusiv restaurant med lækker mad og hygge.\nDagene forsvandt hurtigere end jeg havde lyst til.\nNår ankeret var smidt ud i det azurblå lune hav, og badetøjet fundet frem, havde man ikke lyst til at befinde sig nogen andre steder end i bølgen.\nSolens varme stråler kunne ses på de lyserøde kroppe sidst på dagen, men er stadig til at se, som lidt gyldent skær på den ellers vinterhvide krop.\nJeg har haft en oplevelse for livet.\nDen uge, jeg tilbragte i den tyrkiske skærgård, har virkelig ændret mit liv.\nDa jeg kom hjem, fik jeg et nyt arbejde, der lige passer til mig og mine kvalifikationer – jeg troede, at jeg skulle på pension…..\nMin økonomi er stabiliseret, fordi jeg tror på, at der er overflod til mig.\nBruger ikke den samme energi til at tænke på, hvordan jeg skal få pengene til at slå til.\nJeg har lært, at jeg kan stole trygt på, at de penge, jeg skal bruge, nok skal komme.\nJeg har mødt en dejlig kæreste, som også holder af mig og ta´r mig, for dén person, jeg er, uden forbehold.\nMine spærringer i forhold til, om jeg er god nok til at elske, om jeg er for overvældende for en herremodel osv. – har jeg lagt på hylden og nyder nu bare at blive forkælet og holdt af, som den person, jeg er.\nAlt i alt, har min tur været alle pengene værd.\nHar givet mig en tro på, at ting nok skal lykkes, hvis jeg bare tror tilpas meget på det og sender de tanker ud i universet.\nJeg får den hjælp, jeg beder om.\nMåske ikke lige i dag – men den kommer…..\nMin Tankefelt Terapeut uddannelse har givet mig et skub i dén retning, men denne tur har givet mig resten.\nJeg vil gerne takke både Marianne og Regine samt de øvrige kursusdeltagere for en uforglemmelig oplevelse, og en hjælp til at tro på, at livet kan være et eventyr, hvis vi bare ønsker det brændende nok.\nDet er skønt at være kvinde\nHar lige været ude og gå en tur i det smukke, klare efterårsvejr og blev fyldt med glæde og taknemmelighed over at jeg har fået, og får så mange gode oplevelser i mit liv.\nOg så fik jeg lyst til at skrive til dig og sige tak for en helt vidunderlig rejse.Jeg har lært en hel masse og fået så meget god inspiration og energi med hjem. Jeg er vildt glad for, at du og Marianne har skabt muligheden for at kunne få så gode oplevelser. Og fedt at se, at I fortsætter samarbejdet!!! Jeg har allerede anbefalet det til en del af mine kolleger og venner!\nSelvom jeg tvivlede, da du sagde, at det kunne være hårdt at komme hjem fra rejsen, havde du ret. Jeg følte mig meget sensitiv og følsom – og alene. Jeg savnede den energi og de mennesker, som jeg havde delt en fantastisk tur med. Heldigvis havde/har jeg mulighed for at snakke med og mødes med Sanne, og det hjalp mig til at holde fast i det, jeg har lært af rejsen. Du er en meget klog kvinde – og det ved du jo sikkert allerede.\nIgår var jeg på sund livsstilsmesse i Forum og kiggede lidt på TFT standen. Jeg tænker på, hvilke uddannelser, der er gode for mig at tage, når jeg arbejder og har samtaler med unge mellem 18 og 30 år – mit drømmejob, som jeg er blevet inspireret til at realisere og tiltrække efter jeg kom hjem. Der er ingen grund til at jeg venter, eller tror, at det er noget, der først kan ske om nogle år. TFT er helt sikkert med i mine overvejelser, og jeg nyder at tale om mit kommende job, og derved få inspiration til at undersøge mere.\nDet er dejligt at være kvinde, og jeg husker meget tydeligt, da du talte med mig om at tillade mig selv at være en vidunderlig og feminin kvinde! Tak igen!\nKnus og kram fra Pernille.\nTilbage fra den Tyrkiske skærgård\nLige hjemkommet fra en uges ferie i den Tyrkiske skærgård – er stadig “høj” efter en helt igennem fantastisk ferie.\nSol, et skønt træskib, turkisblåt hav, smukke solopgange, skøn mad og samvær med dejlige mennesker.\nEn sol så varm, en stjernehimmel så klar (vi sov for det meste på dækket under åben himmel) fisk grillet af kokken, Tyrkisk bad og massage – ja det er alt sammen ydre rammer der er med til at skabe en god ferie.\nMen det der er indeni disse rammer, har du Regine været med til at udfylde.\nI kraft af din professionelle måde at undervise på, har jeg bare lært så meget om mig selv, om andre mennesker og om livet.\nVi har grinet, grædt, snakket og også arbejdet dybt koncentreret.\nDu har været der og hjulpet os hver især på en kompetent og omsorgsfuld måde.\nTak for en fantastisk uge – jeg gemmer minderne i mit hjerte.\nIngrid 49 år\nUdbytte af kursus: Jeg fik en bedre selverkendelse\nJeg er god nok, præcis som jeg er!\nDet jeg synes har været bedst ved kurset er… det hele! Erkendelsen af at alt ved mig er ok – at jeg ikke skal være på en bestemt måde, vise en bestemt side af mig, men at alt er tilladt.\nSagt på en anden måde: at jeg virkelig mærker min uskyld, og at jeg erkender fra inden i mig, at jeg er god nok præcis som jeg er.\nJeg oplever Regine og Nicolai som utroligt rummelige mennesker. Den ikke-dømmende atmosfære der skabes samtidig med, at der er en ærlighed og ligefremhed, den er helt fantastisk. Jeg synes, det rykker med den blanding af bl.a. øvelser og åndedrætsterapi, som kurserne rummer.\nJane, 37 år, gymnasielærer


Plantehøjde: ca. 110 cm\nElsker du planter, men har hverken tiden eller de berømte grønne fingre til dem? Så er MONSTERA det helt rigtige for dig! Med sit tropiske udseende kommer planten oprindeligt fra Mellem- og Sydamerikas skove og inspirerer med sine store og iøjnefaldende opskårne blade som en stedsegrøn stueplante. Det kunstige træ er en tro kopi og takket være kvalitetmaterialer og detaljeret håndværk, ligner den originalen på en prik. En stor fordel: den nemme pleje og de slidstærke egenskaber! Planten kræver hverken vand eller sollys og forbliver grøn, robust og forbløffende ægte hele året rundt. Perfekt til alle, der ofte er på farten og ikke har tid til planternes tidskrævende pleje. Uanset om du er hjemme i det hyggelige opholdsstue såvel som i forretninger på kontoret eller mødelokaler - bringer MONSTERA altid naturlig friskhed og en hyggelig atmosfære med et strejf af eksotisk flair til hvert værelse og kan sættes i scene efter dit humør.\nPlantearter: Monstera, også kaldet vinduesblad\nAntal blade: 7 stk


Agriturismo Santa Caterina i Castelnuovo di Val di Cecina til Bedste Pris-garanti | Agoda.com\nPodere Santa Caterina, 83, Castelnuovo di Val di Cecina, Castelnuovo di Val di Cecina, Italien, 56041 - Se på kort\nMere om Agriturismo Santa Caterina\nNår du besøger Castelnuovo di Val di Cecina, så vil du rigtigt føle dig hjemme på Agriturismo Santa Caterina, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Agriturismo Santa Caterina sikrer den utrolige service og de fremragende faciliteter dig et ophold du ikke vil glemme. Gæsterne på dette hotel har glæde af familieværelse, grillfaciliteter, restaurant, delt stue-/tv-område på stedet.\nAtmosfæren på Agriturismo Santa Caterina afspejles på hvert eneste værelse. opvarmning, fjernsyn, fjernsyn LCD-/plasmaskærm, tekøkken, køleskab er blot nogle af de faciliteter der kan findes på ejendommen. Hotellet tilbyder vidunderlige fritidsaktiviteter, som udendørs pool, legeplads, bordtennis, have, der er med til at gøre dit ophold uforglemmeligt. Agriturismo Santa Caterina er det eneste sted, du behøver, når du søger kvalitetsindkvartering i Castelnuovo di Val di Cecina.


Doodle udfordring.. | Universal Sine\nSå blev der lige plads til et LO mere.. Ja det går hurtigt i øjeblikket!! 😉\nUdfordringen lød ganske enkelt på at lave et LO med doodles, og det har jeg hermed gjort.. LO’et startede godtnok som noget helt andet, men dette er altså det færdige resultat.\n« Fødselsdag for filan..\nGive away sale.. »\n4 thoughts on “Doodle udfordring..”\n21. august 2007 at 22:48\nAiii, hvor godt. Du siger bare til hvis du skal bruge flere skitser 😉 Fedt LO – jeg MÅ altså forsøge det digi scrap engang….\n22. august 2007 at 11:48\nSikke en dame … lækkert LO :o) Kan dog ikke forstørre det så jeg kan læse teksten.\n22. august 2007 at 19:22\n22. august 2007 at 19:41\nWow hvor er det bare lækkert Sine, lige den stil jeg er vild med 5*Hun er altså bare for kær den lille gås 🙂


bertelrasmussen :: Højesterets principielle "kridtdom"\nHøjesteret afsagde i onsdags, den 21/03/2012, dom i den omtale og principielle ”kridtsag”, der har figureret i retssystemet siden 2008.\nSagen vedrører hvem der har ansvaret for opkridtning af fodboldbaner - kommunerne eller idrætsforeningerne.\nI den konkrete sag udspillede tvisten sig mellem Jammerbugt Kommune og Idrætsforeningen Jetsmark. Striden vedrørte fortolkningen af en bestemmelse i folkeoplysningsloven hvoraf det følger, at Kommunen skal stille udendørs anlæg vederlagsfrit til rådighed med fornødent udstyr.\nIfølge Højesterets enstemmige dom er Jammerbugt Kommune ikke forpligtet til at sørge for opkridtning af Jetsmark IFs fodboldbaner, hvilket ligeledes var resultatet i henholdsvis Byretten og Landsretten. Kommunen kan derfor ikke tilpligtes at betale de ca. 800.000 opkridtningen af de 59 fodboldbaner resulterede i. Jetsmark IF skal iøvrigt betale 50.000 i sagsomkostninger for Højesteret til kommunen.\nEfter folkeoplysningslovens § 2, stk. 1 påhviler det en Kommune at sikre rammerne for, at børn, unge og voksne kan etablere og deltage i den folkeoplysende virksomhed. Dette varetager Kommunen igennem ydelse af økonomiske tilskud, samt ved at stille lokaler og udendørsarealer til rådighed, jf. bestemmelsens stk. 2 og 3.\nEfter lovens kap. 3 om fordelingen af tilskud, samt forarbejderne til loven, er det Kommunalbestyrelsens, der afgør den økonomiske puljes størrelse, samt fastlægger uddelingen af puljemidler, der blot skal ske efter objektive kriterier.\nDet følger herefter af folkeoplysningslovens § 21 at kommunalbestyrelsen bl.a. skal anvise ledige og til formålet egnede udendørsarealer. Forarbejderne foreskriver, at anvisningsforpligtelsen alene omfatter eksisterende lokaler og udendørsanlæg. Der skal desuden tages hensyn til, om lokalerne er egnede, hvilket bl.a. vil sige, om de er anvendelige i forhold til den aktivitet, der finder sted.\nAf den omtvistede bestemmelse i folkeoplysningslovens § 22 fremgår, at de lokaler og udendørsanlæg, der anvises efter § 21, skal stilles vederlagsfrit til rådighed med el. varme, rengøring og fornødent udstyr. Lokaler og udendørsanlæggene stilles til rådighed med den\nindretning og det inventar, der er til rådighed, når lokalerne anvendes til deres primære brug. Efter forarbejderne indebærer dette, at de lokaler og udendørsanlæg, der stilles til rådighed, skal fungere på samme måde som når de i øvrigt anvendes. Dette gælder bl.a. også det udstyr og inventar som de er forsynet med.\nNår Kommunen qua forpligtelsen i folkeoplysningsloven stiller udendørsarealer til rådighed for foreninger, der driver fodboldvirksomhed kan det diskuteres hvorvidt en utilstrækkelig opkridtning opfylder egnethedskriteriet i lovens § 21. Der syntes ikke at være tvivl om at fodboldbaner uden opkridtning gør banerne uanvendelige og dermed ikke egnede til det formål hvormed de stilles til rådighed, nemlig fodbold. Kommunens forpligtelse kan dog på den anden side nok ikke strækkes længere end til at stille eksisterende egnede udendørsarealer til rådighed, som de forefindes på anvisningstidspunktet.\nDet syntes endvidere at kunne diskuteres hvorvidt domsresultatet er i overensstemmelse med lovens princip om, at lokaler og udendørsarealer skal stilles vederlagsfrit til rådighed med fornødent udstyr.\nSom ovenfor redegjort for, følger det direkte af loven, at udendørsanlæggene skal stilles til rådighed med den indretning og det inventar, der er til rådighed, når lokalerne anvendes til deres primære brug. Såfremt fodbold anses som den primære brug af udendørsarealet syntes der ikke at være den store tvivl omkring, at dette vil inkludere opkridtning af banen, da dette alt andet lige må anses som en nødvendig indretning og dermed fornødent udstyr. Det fremgår dog af sagens faktum, at udendørsarealerne tillige bruges af Kommunen selv, samt af en nærliggende skole, der foruden fodbold anvender arealet til atletik og lignende. Udendørsarealet skal stilles til rådighed som når det i øvrigt anvendes, hvilket vil sig Kommunen og Skolens brug, hvor det er ubestridt at opkridtning ikke er nødvendig.\nDet fornødne udstyr fortolkes i dommen udelukkende som det lokalerne og udendørsarealerne i forvejen er udstyret med, med andre ord, at der ikke kan stilles et særligt krav om indretning blot fordi arealerne anvendes til folkeoplysende virksomhed og at anlægget dermed udelukkende skal fungere som når det i øvrigt anvendes af kommunen. Kommunen kan således ikke pålægges at udføre tjenesteydelser for de foreninger, der får udendørsarealer stillet til rådighed i medfør af folkeoplysningsloven.\nDomstolen benytter sig dermed af en Indsnævrende fortolkning af loven. Resultat udledes af hvad der direkte fremgår af loven. Kommunens forpligtelse i medfør af folkeoplysningsloven begrænses til, at stille udendørsarealer til rådighed med den indretning og det udstyr, der umiddelbart er – og ikke længere. Fornødent udstyr er således ikke det udstyr, der er nødvendigt til det formål hvormed\narealet er henvist, men udelukkende arealet i den funktion som Kommunen i øvrigt bruger dette. Dette syntes på den ene side at være i overensstemmelse med Kommunernes nødvendige autonomi indenfor fordeling af midler og ressourcer, men syntes på den anden side at gøre formålet med den frie folkeoplysende virksomhed og den deraf udspringende anvisningspligt illusorisk.\nSelvom dommen syntes at kan rummes indenfor det gældende retsgrundlag, syntes denne at kunne få nogle uheldige konsekvenser for de danske idrætsforeninger.\nIfølge en spørgeundersøgelse, foretaget af DIF hos idrætsforeningerne, betaler 60 % af kommunerne i dag for opkridtningen af sportsanlæg rundtomkring i landet. Det kan frygtes at Kommunerne vil ophæve alle nuværende opkridtningsaftaler, hvilket vil medføre forhøjede uforudsete udgifter for foreningerne. Kommunerne har med Højesteretsdommen nu endeligt fået retsgrundlaget, der giver dem en sådanne opsigelsesmulighed. At Kommunerne vælger at benytte sig heraf, kan vel alt andet lige ikke bebrejdes Kommunerne med disses stramme økonomier. Noget andet er, at kommunerne forhåbentlig er indstillede på mere praktiske løsninger, der ikke direkte og uforudset vil vælte udgifterne over på de frivillige idrætsforeninger – med dommen vil, kommunerne blot ikke længere være retligt forpligtede til at afholde disse udgifter.\nDet kan endvidere frygtes at dommen medfører, at kommunernes adgang til, at spare på områder hvor foreningerne i dag modtager støtte udvides. Dommen syntes at medføre at kommunen pligt i medfør af folkeoplysningsloven nærmest stopper ved anvisningen af lokaler og udendørsarealer. Dette vil andet lige gøre det svære at drive frivillig foreningsvirksomhed i Danmark.\nHos Bertel Rasmussen advokater støtter vi op omkring det frivillige foreningsliv indenfor sporten. Vi håber på pragmatiske løsninger og forhandlinger med foreningerne, ud fra et ønske om at græsset ikke rives væk under disse. Såfremt dommen, som frygtet, resulterer i en flodbølge af besparelser, der gør vanskeligere at dyrke sport på frivilligt niveau må der tages politisk stillingtagen til dette.


Der er frist for ansøgning til ungdomsuddannelserne 1. marts. På grund af nedlukningen og COVID-19 har de unge i grundskolen ikke haft samme betingelser for at opnå kendskab til uddannelserne. Nu skal der gøres en ekstra indsats.\nDer er bred politisk enighed om, at der skal gøres en ekstra indsats for at støtte unge og deres forældre i valg af uddannelse frem mod ansøgningsfristen 1. marts og i resten af skoleåret for de elever, der bliver i tvivl om deres uddannelsesvalg. Grundskolerne opfordres bl.a. til at iværksætte individuelle samtaler med uddannelsesparate elever for at kvalificere uddannelsesvalget.\nDen politiske aftale indebærer følgende initiativer:\nGrundskoler opfordres til at understøtte kvalificeringen af uddannelsesvalget for elever i 9. og 10 klasse, der er vurderet uddannelsesparate. Dette skal ske ved, at lærere tager en individuel samtale med hver elev, og eventuelt elevens forældre, om uddannelsesvalg. I den forbindelse skal det sikres, at der gives kendskab til mulighederne for bl.a. eVejledning. Samtalerne skal ske som led i nødundervisningen, hvilket i sagens natur i perioden kan fortrænge anden undervisning.\nDer udvikles let tilgængeligt materiale, som lærerne og uddannelsesvejledere i grundskolen kan benytte i deres dialog med de unge i fjernundervisningen. Materialet understøttes med eksisterende værktøj til de unge og dialog om uddannelsesvalg, studievalgsportfolio m.v.\nBørne- og Undervisningsministeriet vil også have fokus på at få udbredt materiale på UG.dk og EMU.dk til vejledere og lærere i udskolingen.\nBrev til alle forældre\nAlle forældre til elever, der skal søge ungdomsuddannelse i år, modtager et brev om ansøgning til ungdomsuddannelse. I år udbygges brevet med ekstra information om uddannelsesvalget. Forældrene får brevet via e-boks.\nBørne- og Undervisningsministeriet vil i februar afholde ekstra webinarer, hvor der informeres bredt om uddannelsesvalg.\nØget bemanding og åbningstid hos eVejledning\nBørne- og Undervisningsministeriets eVejledning, der tilbyder individuel vejledning om uddannelsesvalg pr. telefon, chat, mail og Skype, får midler til at øge sin bemanding og åbningstid, herunder i weekender. eVejledning er åben for alle.\nMulighed for omvalg\nInformationen til elever og forældre om eksisterende muligheder for omvalg eller sen ansøgning øges. Ansøgere til erhvervsuddannelserne, der opfylder adgangskrav m.v., har krav på optagelse på grundforløbets 1. del på erhvervsuddannelserne. Hvis den søgte skole ikke kan optage eleven, skal skolen drage omsorg for, at eleven optages på en anden erhvervsskole. Det gælder også for ansøgninger, der modtages efter den 1. marts, men inden uddannelsesstart.\nElever som søger en gymnasial uddannelse kan, hvis de har søgt om optagelse 1. marts og dermed opfylder betingelsen om at have søgt rettidigt om optagelse på uddannelsen, i ansøgningsfasen ændre valg af ønsket gymnasium eller gymnasial uddannelse efter ansøgningsfristen, men bør dog forinden sikre sig, at der er plads på det pågældende gymnasium.\nElever, som ikke har søgt om optagelse 1. marts og dermed ikke har retskrav på optagelse, skal som udgangspunkt til optagelsesprøve og –samtale, hvis de ønsker optagelse på en gymnasial uddannelse.\nDen kommunale ungeindsats (KUI) har en vigtig opgave med at vejlede ikke-uddannelsesparate elever om valg af ungdomsuddannelse. Børne og Undervisningsministeriet vil gå i dialog med KL om den samlede indsats, som er særlig vigtig i år i lyset af COVID-19.\nDer afsættes et beløb til ung-til-ung vejledning i foråret 2021 i regi af udvalgte elevorganisationer på ungdomsuddannelsesområdet.\nDer er bred politisk enighed om, at der skal gøres en ekstra indsats for at støtte unge og deres forældre i valg af uddannelse frem mod ansøgningsfristen 1. marts og i resten af skoleåret for de elever, der bliver i tvivl om deres uddannelsesvalg.